ЎзА - Эътибор ва ғамхўрликдан мамнунмиз\n03.03.2017 22:49 Чоп этиш версияси\nХалчахон Мирзаева, Наманган вилояти Тўрақўрғон туманидаги «Хадича ая» фермер хўжалиги раҳбари, Ўзбекистон Қаҳрамони:\n– Ўзбекнинг бахтли аёлларидан бириман. 2007 йил декабрнинг бошлари. Биринчи Президентимиз Ислом Каримов кўксимга «Олтин юлдуз» медалини тақиб қўяр экан, атрофдагиларга қараб: «Мана шу аёлни кўринг, шу аёл Қаҳрамон бўлади, деб ким ўйлаган?! Аслида, шу кичик жуссаси-ю катта қалбига эл-юртга хизмат қилишдек улкан масъулиятни ортган аёл учун далада ишлаш билан бирга, олти фарзандни боқиб тарбиялашнинг ўзи қаҳрамонлик эмасми?!», деганларида кўзларимдан ёш қуйилганди. Бир замонлар чигит экишдан тортиб, ғўзапояни йиғиштириб олишгача бўлган ишларда юқорининг кўрсатмасини кутиб ўтирадиган, деҳқончиликдан бехабар «мутахассис»ларнинг китобий йўл-йўриқларини бажаришга мажбур, ҳосил тақдирига масъул, лекин унинг парваришида эрки йўқ, самарасидан бебаҳра оддий бригадир эдим.\nБугун халқимиз, давлатимиз ардоғидаман. Бир мен эмас, барча аёлларимиз ана шундай иззат-икромда. Бундан қувонмай бўладими?!\nПрезидентимиз Шавкат Мирзиёевнинг тадбиркорларни қўллаб-қувватлашга, қишлоқ аҳоли турмуш шароитини янада яхшилашга доир фармон ва қарорларидан бутун халқимиз қатори фермерлар ҳам ниҳоятда хурсанд. Бу эътибор, бу ғамхўрлик кучимизга куч, ғайратимизга ғайрат қўшиб, янги марраларни эгаллашга чорламоқда.\nАманжон Холмуродова, Хоразм вилояти Янгибозор тумани “Достонбек” фермер хўжалиги раҳбари:\n– Оналари шарафланган, қизлари ардоқланган шундай жаннатмонанд юртда яшаётганимдан беҳад фахрланаман. Йилдан-йилга фаолият туримизни кенгайтириш борасида янгидан-янги имкониятлар яратилиб, имтиёзлар берилмоқда. Бунинг самарасида пахта ва ғалладан юқори ҳосил олмоқдамиз. Давлат ташкилотлари ишлайман, яратаман деган тадбиркору, фермерни қўллаб-қувватламоқда. Улар бизга кўпроқ ёрдам беришга интилмоқда. Мисол учун, шу кунларда “Агробанк” чекланмаган миқдордаги маблағни имтиёзли фоизда таклиф қилмоқда. Фаолиятимизни кенгайтиришимиз, бизнес лойиҳаларимизни амалга ошириш учун янада кенгроқ шарт-шароитлар яратаётгани учун Президентимиз Шавкат Мирзиёевга миннатдорлик билдирамиз.\nФермер аёлларнинг фаолият турлари йил сайин кўпайиб, улар чорвачилик, паррандачилик, полиз ва сабзавот маҳсулотлари, мева етиштиришни кўпайтиришга, ерларнинг мелиоратив ҳолатини яхшилашга, ҳосилдорликни оширишга алоҳида эътибор бермоқда. Ишлаб чиқаришда ҳам фермерларнинг ҳиссаси ошиб бораётгани қувонарлидир.\nҲуснирабо Эргашева, Бухоро муҳандислик-технология институти доценти, техника фанлари номзоди:\n– Президентимиз Шавкат Мирзиёевнинг олимлар билан учрашувида билдирган фикрлари, Фанлар академияси фаолиятини такомиллаштириш тўғрисидаги фармони юртимиздаги барча илм аҳлини, жумладан, Бухоро вилоятидаги олимларни ҳам кўнглини кўтарди, айни чоғда масъулият юклади. Давлат раҳбари илм соҳибларини, хотин-қизларни эъзозлаб турса – албатта қувонасан, янги-янги кашфиётлар қилишга интиласан киши.\nМамлакатимизда яратилган шароитлар туфайли хотин-қизлар барча соҳаларда фаол меҳнат қилмоқда. Олима аёлларнинг ҳам сафи йилдан-йилга кенгаймоқда. Институтимизда қирқ нафарга яқин олима аёл фаолият юритади. Улар ёшларга таълим-тарбия бериш баробарида илм-фаннинг устувор масалалари юзасидан изланишлар олиб бормоқда. Яқинда бир ҳамкасбимиз муҳим илмий лойиҳаси учун эллик миллион сўмдан кўпроқ давлат гранти ютиб олди. Олималаримиз нафақат мамлакатимиз, балки тараққий этган хорижий мамлакатларда малака ошириб, илм-фан соҳасида илгарилаб бормоқда. Буларнинг барчаси юртимизда хотин-қизларни қўллаб-қувватлаш, иқтидорини рўёбга чиқариши учун яратилган шароитлар маҳсулидир.\nЗуҳра Қаландарова, тадбиркор (Қорақалпоғистон Республикаси):\n– Ёшим 64 да. Бундан йигирма йил аввал иккита қурилма билан иш бошлаган эдим. Бугун замонавий кичик корхона соҳибасиман. Корхонада йигирма нафардан кўпроқ ёшлар ишлайди. Пахта саноати чиқиндисидан маҳсулот ишлаб чиқариб, ҳаётимиз тўкинлигига, оз бўлса-да, улуш қўшаётганимдан бахтиёрман. Фарзандларим ҳам менинг изимдан бориб, тадбиркорлик йўлини танлади. Уларнинг тақдиридан кўнглим хотиржам. Чунки мамлакатимизда тадбиркорлик ривожи учун барча шароит яратилган. Ишлайман, деган одам кўзлаган ниятига эришади. Аёл учун шундай гўзал замонда, озод ва обод Ватанда, давлат, жамият, фарзандлари ардоғида яшашдан ортиқ бахт йўқ.\nСайёра Шоева, Баҳор Хидирова, ЎзА


Мева-сабзавот экспорти ва маркетингдаги муаммоларни бартараф этиш (...)\nМева-сабзавот экспорти ва маркетингдаги муаммоларни бартараф этиш пайти келди\nМамлакатимизда сўнгги йилларда қишлоқ хўжалиги соҳасида бошқарув тизимини такомиллаштириш, давлат томонидан қўллаб-қувватлашнинг самарали механизмларини жорий этиш, кооперацияни йўлга қўйиш, замонавий ресурс тежамкор технологияларини жорий қилиш, қишлоқ хўжалиги маҳсулотлари экспорти ҳажмини ошириш мақсадида қатор фармон ва қарорлар қабул қилинди.\nМаълумотларга кўра, жаҳон бозорида мева-сабзавот маҳсулотлари савдоси 205 миллиард долларни ташкил этган бир пайтда, республикамизнинг мазкур бозордаги улуши бир фоизга ҳам етмаяпти. Ушбу маҳсулотларнинг мамлакат экспорти таркибидаги улуши эса атиги 7 фоизни ташкил этди.\nШундан келиб чиқиб, Ўзбекистонда мева-сабзавотлар экспортини ривожлантириш истиқболлари, соҳадаги мавжуд муаммолар, ишлаб чиқарувчи ва экспортчиларда учраётган муаммоларни бартараф қилиш борасидаги ишлар ҳақида “Ўзбекистон экспортчилари“ уюшмаси раиси Мухтор УМАРОВ билан суҳбатлашдик.\n– Сўнгги пайтларда мева-сабзавотни қайта ишлаш ва экспорт ҳажмини ошириш бўйича амалга оширилган ишларга қарамасдан экспорт кўрсаткичи ҳамон паст даражада қолмоқда. Жаҳон банки статистик маълумотларига кўра, республикамиз узумни қуритиш ҳажми жиҳатидан юқори ўринларда бўлсада, экспорт ҳажми бўйича Афғонистондан кейинги ўринларда турибди. Бу каби ҳолатларнинг сабаби нимада?\n– Мамлакатимизда йирик кластерларнинг етишмаслиги бу борадаги муаммолардан биттаси ҳисобланади. Ҳозир деҳқон ва кичик фермер хўжаликлари кичик томорқа ва далаларда маҳсулот етиштиради. Бу маҳсулотни улар якка ҳолда қайта ишлаши учун замонавий ускуна ёки техникалари йўқ. Ўзбекистонда энди 40 га яқин боғдорчилик кластерлари ташкил этилаяпти.\nБу кластерларнинг ташкил этилиши бизга нима беради? Аввало, йирик плантациялар вужудга келади. Яъни, ўша кластерни ташкил қилган тадбиркор деҳқон ва фермерларни атрофига бирлаштириб, катта ҳажмда маҳсулот йиғади. Ана шу маҳсулотларни шартнома асосида экспортга йўналтириш мумкин. Афсуски, бизда бу ҳали тизимли йўлга қўйилмаган. Айримлар бозор талабларини ҳисобга олмасдан ўзларига маъқул маҳсулот етиштирмоқда.\nБундан ташқари, тадбиркор ва деҳқонларимиз экспортда стратегик қарорлар қабул қилишни ва бозорни тўғри тушуна олмаяпти. Жаҳон истеъмол бозорида қайси мева ёки сабзавот тури, навига талаб юқорилигини ўрганмасдан, ўзлари билганича маҳсулот етиштирмоқда. Шу билан бирга, мева-сабзавот маҳсулотларини етиштиришда уларни истеъмолчиларга сифатли ҳолда етказиб бериш, маълум вақт сақланиши ва қадоқлаш каби омилларни ҳисобга олиш жуда муҳимлигини баъзида унутиб қўймоқда. Меваларни қуритишга келадиган бўлсак, бу ерда ҳам худди шу каби вазият. Яъни, катта плантацияларнинг етишмаслиги ва фермерларимизнинг замон билан ҳамоҳанг ҳаракатланмаётгани кўпинча бизни халқаро рейтингда орқада қолдиради.\n– Умуман олганда, жорий йилда Ўзбекистон экспортида мева-сабзавот маҳсулотлари ҳажмини кескин ошириш ва уларнинг ассортименти қандай бўлади?\n– Жорий йилда мева-сабзавот маҳсулотлари ассортиментини кенгайтириш, янги маҳсулотларни тайёрлаш борасида оз бўлсада янгиликлар бор. Хусусан, янги турдаги қишлоқ хўжалиги маҳсулотларидан қизилмия, брокколи карами, пиёзнинг янги навлари етиштирилмоқда. Эндиликда қишлоқ хўжалиги маҳсулотларининг ҳажми ва турини кенгайтириш борасида бир қатор режаларимиз бор.\nЎзбекистон экспорт географиясини кенгайтириш бугуннинг долзарб масалаларидан бири ҳисобланади. Бу борада уюшмамиз томонидан тизимли ишлар йўлга қўйилган. Хусусан, Вазирлар Маҳкамаси ҳузуридаги Ўсимликлар карантини давлат инспекцияси билан ҳамкорликда ишлаяпмиз. Бундан ташқари, уюшмамиз 12 мамлакатда ўз бизнес ваколатхонасини очди. Шу билан бирга, Ўзбекистонда илк бор Бизнес элчилик мақоми таъсис этилди.\nБугунги кунда мамлакатимизда етиштириладиган қишлоқ хўжалиги ва бошқа маҳсулотларни экспорт қилиш, бу борада тарғибот-ташвиқот ишларини олиб бориш, ҳамкор топишда бизнес элчиларимиз самарали фаолият олиб бормоқда. Бизнинг энг потенциал бозорларимиздан бири бу – Хитой бозори ҳисобланади. Ушбу бозорга шиддат билан киришимиз зарур. Айни вақтда пандемия даври бўлишига қарамасдан мамлакатимизда етиштириладиган маҳсулотларга хитойликлар томонидан талаб юқори бўлмоқда. Шу боис, биз профессионал даражада маҳсулотларни қайта ишлаб, қадоғини замон талабларига жавоб берадиган ҳамда карантин қоидаларига мос равишда тайёрлаяпмиз.\nТаъкидлаш жоиз, Хитой бозорига кўплаб маҳсулот тури бўйича кириш имконияти бор. Бироқ, тадбиркор, деҳқон ва фермерларимиз ҳали ҳам талаб қилинадиган сифатга эга бўлган маҳсулотнинг катта ҳажмини таъминлаб бера олмаяпти. Муваффақият бу – бозорни тушунишдаги ёндашувларнинг тубдан ўзгаришидир. Шундагина тадбиркор ўз бизнесини истеъмолчига нисбатан “юзма-юз” ўзгартириши ва фақат шу йўл билан барқарор натижага эришиши мумкин.\n– Ўзбекистонда етиштирилган маҳсулотларнинг хусусияти ва сифатидан келиб чиқиб, экспорт учун қайси давлатлар бозори истиқболли деб ҳисоблайсиз?\n– Юртимизда тилёрар, витаминларга бой мева-сабзавот етиштириш борасида имкониятлар етарли. Юқорида айтганимдек, маҳсулотимизни қадоқлаш, янги навларни яратиш борасида ишларни йўлга қўйсакгина жаҳон бозоридан муносиб ўрин эгаллай оламиз.\nҲозир Ўзбекистонда етиштирилган мева-сабзавот маҳсулотининг 99 фоизи фақат Россия ва МДҲ мамлакатлари бозорида қизиқиш ўйғотади. Афсуски, Россияда ҳам ушбу маҳсулотлар бозори борган сари торайиб бормоқда. Биргина мисол, илгари истеъмолчиларимизнинг асосий қисми катта ёшдаги аҳоли ҳисобланган. Бугунги кун Россия ёшлари эса анъанавий ўзбек узум навларини сотиб олишни истамайди. Сабаби меваларимиз асосан ёғоч яшикда бўлиб, чанг ва бошқа нарсалардан ҳимоялаш учун усти дока билан ёпилади. Бу уларга ёқмайди. Уларнинг қулай, ихчам, мевалар сифатини йўқотмаслиги учун мўлжалланган қадоқларда сотиладиган уруғсиз навларга қизиқиши ошиб бораяпти. Бу каби мисолларни кўплаб келтириш мумкин.\nЎзбекистонда етиштирилган қовун, қовун қоқиси, гилос каби полиз ва мева маҳсулотлари Европа бозорларида харидоргир. Ушбу маҳсулотларни қуритиш, қадоқлаш учун юртимизга замонавий технологиялар олиб кирилса, қуритилган маҳсулотларни Европа, Хитой ва Корея каби давлатларга юқори кўрсаткичда экспорт қилиш мумкин бўлади.\n– Сўнгги йилларда Ўзбекистон қишлоқ хўжалиги маҳсулотлари қайси жаҳон бозорида муваффақиятга эришди?\n– Сўнгги уч йилда Ўзбекистон қишлоқ хўжалиги маҳсулотлари Хитой бозорига кириб борди. Бундан ташқари, Корея ва Малайзия давлатларига ҳам экспорт йўлга қўйилди. Шунингдек, Европа давлатларига қишлоқ хўжалиги маҳсулотлари кириб борди. Боя айтганимдек, бугунги кунда Ўзбекистонда етиштирилаётган қовун ва қовун қоқиси европаликларга жуда манзур бўлаётир. Бу ўз навбатида, қовун ва қовун қоқиси экспортини кенгайтириш учун қулай имконият яратмоқда.\nШуни алоҳида таъкидлаш жоизки, қовунларни сифатли ва хусусиятларини йўқотмаган ёки максимал даражада тайёрлаш учун замонавий техникалар кам. Шу боис ҳам айни пайтда хорижий давлатлардан мазкур жараённи амалга оширадиган замонавий техникаларни олиб келиш бўйича ишлаяпмиз.


ОИЛАВИЙ ПСИХОТЕРАПЕВТ » Тиббий психология – Расмий сайт\nЯнгиликлар » » ОИЛАВИЙ ПСИХОТЕРАПЕВТ\nАгарда психотерапевт кабинетига бир эмас, иккита эшик ўрнатилса ва бирига “Оиладан азият чекканлар кирсин”, иккинчисига “Ишхонасидан азият чекканлар кирсин” деб ёзиб қўйилса, нима деб ўйлайсиз, қайси эшикдан кирувчилар кўп бўларди? Албатта биринчи эшикдан кирадиганлар жуда кўп бўларди. Чунки оилавий низолардан олинадиган психологик зарба кучли бўлади. Шу боис ҳам “Оилавий психотерапевт” деган мутахассислик бор. Улар фақат оилавий низолар билан ишлашади. Уларнинг иши ҳақида қисқақа маълумот бериб ўтамиз.\nОилавий психотерапия авваломбор оила аъзолари билан психологик муҳитни яхшилашга қаратилган. Бунда мижознинг ҳар бир оила аъзоси билан бўладиган муносабатлари ўрганиб таҳлил қилинади. Оиладаги келишмовчиликлар қандай пайтларда юзага келади, нима учун келиб чиқади, қайси вазиятларда у ўзини қандай тутади каби саволларга ойдинлик киритилади, жавоб изланади ва бу вазиятдан чиқиш бўйича машқлар қилинади. Бу мақсадда оила аъзолари билан ҳам суҳбатлар қурилади. Чунки психологга мурожаат қилиб келган беморлар деярли ҳар доим ўзини вазият қурбони деб билади. Аслида эса ундай бўлмаслиги мумкин. Шунинг учун унинг ҳақида оила аъзоларининг фикрини билиш ҳам ўта муҳим.\nОилавий психотерапевт мижознинг яқинларига унинг олдида ўзларини қандай тутиш лозимлигини тушунтиради. Бу ўта муҳим. Чунки баъзан оилада шундай мотамсаро муҳит яратиладики, бу фақат невроз ёки депрессиядан азият чекаётган одамнинг аҳволини оғирлаштиради ва суицидал уринишларни кучайтиради холос.\nҲар қандай психотерапевтик муолажада мижозга ҳадеб ёнбосавериш ҳам, унинг ҳулқ-атворини танқид қилавериш ҳам мумкин эмас. Ундаги ёмон фикрлар депрессия белгиси, бу белгилар вақт келиб албатта ўтиб кетади, каби сўзлар билан таскин берилади. Суицидал фикрлар ва уринишлар аниқланган ҳолатда уни ёлғиз қолдирмаслик керак Оила аъзолари томондан назорат шундай бўлиши керакки, мижознинг ўзи буни билмасин. Чунки ҳадеб беморни қўриқлайвериш унинг жонига тегади. Беморнинг ишончини қозонган оила аъзолари билан кўчага чиқиб айланиб келиш ва сайр пайтида, асосан, уни сўзлатиш ва ҳис-туйғуларига ҳамдард бўлиш ўта муҳим.\nҚўшилган: 15:32 / 11-05-2021 Ўқилди: 199\n"---" бўлим бўйича


Афғонистон можаролари 2020 йил сентябрь ойида афғонлараро тинчлик музокаралари бошлангандан бери янада кучайди. 2020 йил 29 февралда «Толибон» ва Дональд Трамп маъмурияти томонидан имзоланган Доҳа келишуви ҳам мамлакатда давом этиб келаётган низоларни тўхтата олмади.\nЭндиликда Миллий ярашув кенгаши шу ой Туркияда ўтказилиши кутилаётган Афғонистонда тинчлик жараёнини жонлантиришга қаратилган халқаро конференцияга ягона «тинчлик йўл харитаси»ни тайёрлаш устида иш олиб бормоқда.\nХўш, бу жараён Афғонистонда тинчлик ва барқарорликни таъминлаш йўлидаги сўнгги ҳал қилувчи қадам бўла оладими? Албатта, бу борада муайян фикрга келиш учун яқин ўтмишда содир бўлган воқеаларни кўздан кечиришга эҳтиёж туғилади...\n2020 йил мундарижасига бир назар...\nДоҳа келишувидан ҳеч қанча вақт ўтмай, 2020 йил 19 март куни Афғонистон ҳукумати «Толибон» томонидан юқори даражада зўравонлик сақланиб қолаётгани туфайли унга қарши жанговар ҳаракатларни қайтадан бошлашга кўрсатма берди. Толиблар ҳам ҳибсдаги ўз тарафдорлари АҚШ ва «Толибон» ўртасидаги келишув шартларига мувофиқ озод этилмагунча расмий Кобулга қарши уруш ҳаракатлари давом этттирилишини айтди. Толиблар ўз сўзининг исботи ўлароқ, Тоҳар вилоятидаги постга ҳужум қилди. Улар Афғонистон президентининг ўт очишни тўхтатиш тўғрисидаги чақириғини рад этди. Охир-оқибат, ҳукумат босқичма-босқич 1,5 минг маҳбусни озод қилишга ўз розилигини билдирди.\n2020 йил 12 май куни содир бўлган ҳужумлар ортидан эса Афғонистон президенти Ашраф Ғани мамлакатдаги барча куч ишлатиш тузилмаларига «Толибон» ҳаракати билан курашда «ҳужум» шаклига ўтишга буйруқ берди.\nШу тариқа, зиддиятлар муттасил давом этди. Терактлар ҳам тинмади. Ниҳоят, 2020 йил август ойида Афғонистон ҳукумати турмалардаги охирги 400 жангарини озодликка чиқаришни бошлади. Аммо мазкур жараён ҳам АҚШ, Франция ва Австралия каби бир қатор давлатларнинг норозилиги сабабли тўхтаб қолди.\n«Сценарий»даги янги ўзгаришлар\n2021 йил бошида эса Афғонистон президенти «Толибон» билан тузилган келишувни АҚШ қайтадан кўриб чиқаётганини маълум қилди. Ашраф Ғани Оқ уйга президент Жо Байден келиши билан «Кобул ва Вашингтон муносабатларида янги саҳифа очилгани»ни таъкидлади.\nАйтиш жоизки, «Толибон»нинг ғайритабиий талаблари, Афғонистон ҳукуматининг сиёсий ўжарлиги туфайли юзага келаётган вайронагарчилик эндиликда янада жиддий талафотларни юзага келтириши мумкин. Чунки иккала томон ҳам ҳануз бир-бирига куч ва уруш тили билан таҳдид қилиб, қабул қилиниши мумкин бўлмаган шартларни қўйишда давом этмоқда. Таъбир жоиз бўлса, ҳар икки томон ҳам хорижий давлатлар кўмаги билан «қаҳрамон» бўлишга уринмоқда. Афғонистонда уруш ва беқарорлик ҳукм сураётган айни пайтда буюк давлатлар ўз сиёсий-стратегик манфаатларидан келиб чиқиб, икки томонлама стандартларга асосланган усулларни қўллашмоқда.\nШу ўринда таъкидлаш жоизки, кейинги кунларда Афғонистон Миллий ярашув кенгаши давлатда тинчлик ўрнатиш масаласи бўйича 25дан ортиқ таклифларни кўриб чиқмоқда. Ушбу тинчлик дастурлари Афғонистон президенти маъмурияти ва турли сиёсий партиялар томонидан тайёрланиб, мамлакат Миллий ярашув кенгашига тақдим этилган.\nТаҳлилчиларнинг фикрига кўра, асосий мақсад тинчликни таъминлаш учун умумий асосларни топишга қаратилган. Шунингдек, илгари сурилаётган таклифлардан келиб чиққан ҳолда, Туркияда 12 ёки 16 апрелда бошланиб, 10 кун давом этиши кутилаётган Афғонистонда тинчлик жараёнини жонлантиришга қаратилган халқаро конференцияга ягона «тинчлик йўл харитаси»ни тайёрлаш ҳам кўзда тутилган.\n«Кенгаш йиғилишида турли қарашлар ва таклифлар муҳокама қилинмоқда. Биз Туркияда бўлиб ўтадиган конференцияга умумий таклиф билан чиқишга ҳаракат қиламиз», дейди Миллий ярашув кенгаши вакили Фрайдун Хвазун.\nTolo News нашрининг президент саройидаги манбаларга таяниб хабар қилишича, шу кунларда мамлакатда урушни тўхтатишга қаратилган уч босқичли тинчлик режаси президент Ашраф Ғани томонидан жамоатчиликка тақдим этилиши кутилмоқда.\nУшбу 3 босқич қуйидагиларни ўз ичига олади:\n«Толибон» ҳаракати билан тинчлик битимини имзолашга қаратилган музокаралар олиб бориш;\nчекланган ваколатларга эга бўлган ва сайловлар ўтказилгунга қадар фаолият олиб борувчи «ўтиш ҳукумати»ни шакллантириш;\nхалқаро ҳамжамият назоратида сайловлар ўтказиш ва тинчликни таъминлаш.\nҚайд этиш лозим, 2018 йил март ойида Тошкентда ўтказилган Афғонистон бўйича юқори даражадаги халқаро конференция якунида қабул қилинган Тошкент декларациясида ҳам Афғонистон ҳукумати ва «Толибон»нинг муросасоз вакиллари ўртасида олдиндан ҳеч қандай шарт қўймасдан тўғридан тўғри тинчлик музокараларини ўтказиш зарурати мавжудлиги қайд этиб ўтилганди.\nАҚШ ва Афғонистон\n2020 йил май ойи сўнгида АҚШ президенти Дональд Трамп Twitter саҳифасида Қўшма Штатлар Афғонистондан қўшинларини олиб чиқиб кетиши кераклиги, аммо шу билан бирга, у ердаги воқеаларни кузатиб бориши ва зарурият туғилганида «қақшатқич зарба» беришга тайёр туриш лозимлигини билдирганди.\nЎтган йилнинг сентябрида Вашингтон Шарқдаги, хусусан, Афғонистондаги ҳарбий контингентини камайтиришини эълон қилди. 2021 йилнинг январида АҚШ мудофаа вазири вазифасини бажарувчи Кристофер Миллер Афғонистон ва Ироқда 2,5 минг нафардан ҳарбий хизматчи қолдирилганини маълум қилди.\nАммо АҚШнинг янги президенти Жо Байден 2021 йил январда иш бошлаганидан кўп ўтмай, толибларнинг бошқа жангари гуруҳлар билан алоқаларини узиш ва Афғонистон ҳукумати билан тинчлик музокараларини олиб бориш бўйича толиблар ўз мажбуриятларини қай даражада бажараётганини аниқлаш учун Доҳа келишувини қайтадан кўриб чиқа бошлади.\nЎз навбатида, Афғонистон бўйича тадқиқот гуруҳининг вакили ҳисоботида президент маъмуриятига тавсиялар берилди: «Толибон» ҳаракати илгари имзоланган келишув шартларини бажармаяпти, шу боис, 2021 йил май ойигача Афғонистондан Америка қўшинлари олиб чиқиб кетилишини кечиктириш лозим».\nТадқиқот гуруҳи «2021 йил майгача қўшинларни олиб чиқиб кетиш учун зарур шароитни таъминлаш жуда қийин ва эҳтимол, имконсиз» эканини таъкидлади.\nКейинчалик НАТО мамлакатлари мудофаа вазирлари АҚШ ва «Толибон» ўртасида тузилган келишувда кўзда тутилганидек, 1 майгача Афғонистондан альянс қўшинларини олиб чиқиб кетмасликка қарор қилишди.\nҚайд этиш жоиз, Жо Байден президентликка келгач, АҚШ Европа оиласига қайтгани, Афғонистон ва АҚШ ҳамкорлиги давом этишини билдирди. Айни пайтда НАТО Афғонистондан чиқиб кетилишини «Толибон»нинг ўз мажбуриятларига қанчалар содиқ экани билан боғламоқда.\nАйтиш лозимки, март ойида «Толибон» ҳаракати Афғонистонда тинчлик ўрнатиш бўйича АҚШ таклиф қилган янги режани рад этди. Ҳаракат вакилининг сўзларига кўра, Америка томони айтаётган барча томонлар иштирокида вақтинчалик ҳукуматни шакллантириш «Афғонистон олдида турган муаммоларни ҳал қилиш имконини бермайди».\nИкки томонлама музокаралар иш бермагач, яна қуроллар ишга тушди – «Толибон»нинг рад жавобидан ҳеч қанча вақт ўтмай, Пентагон Қандаҳорда толибларга қарши зарбалар берилганини тасдиқлади.\nАйни пайтдаги вазият шундайки, агар Вашингтон Афғонистондан қўшинларини олиб чиқиб кетмайдиган бўлса, АҚШ ва «Толибон» ўртасидаги келишув бекор бўлиши мумкин. Бу ҳақда куни кеча «Толибон» ҳаракатининг Қатардаги офиси вакили Муҳаммад Наим Вардак маълум қилди.\n«Биз Доҳадаги келишув амалга ошишини талаб қиламиз. Агар у амалга ошмаса, яна маълум муаммоларга дуч келамиз, бу Доҳадаги келишув бекор бўлишига олиб келади», деди у.\n«Катта ўйин»нинг бошқа иштирокчилари\nТаъкидлаш жоизки, Афғонистондаги тинчлик жараёни мураккаб минтақавий характерга эга. Урушнинг мураккаб ички ўзига хосликлари бўлишига қарамай, сўнгги пайтларда Афғонистонда тарих такрорланмоқда. Ҳокимият учун аёвсиз кураш ва буюк куч сиёсати мамлакатга тағин қайтмоқда. Турли геостратегик манфаатлар ва ресурслар илинжида таъсир ўтказишга интилишлар натижасида Афғонистон яна минтақавий ва глобал рақобат марказига айланмоқда. Ўтмишдан фарқли ўлароқ, бу сафар ўйинда кўплаб янги кучлар ҳам иштирок этмоқда. Покистон, Эрон, Хитой ва Ҳиндистон – ушбу иштирокчилар орасидаги етакчилардир.\nНью-Деҳлининг фикрига кўра, Афғонистон аллақачон Ҳиндистоннинг ўйин майдонига айланган. Ҳиндистоннинг Афғонистондаги энг муҳим кун тартибларидан бири – азалий рақибига қарши янги жабҳани очиш орқали Покистонни «ўз назорати остига олиш»дир. Токи Ҳиндистон ва Покистон бир-бирига душман экан, Афғонистон уларнинг ҳар иккиси учун ҳам стратегик аҳамиятга эга бўлиб қолаверади. Худди Афғонистон Ҳиндистон нуқтайи назаридан Покистонни сиқиб чиқариш учун стратегик устунлик яратгани каби Покистон учун ҳам шарқий (Ҳиндистон), ҳам ғарбий (Афғонистон) чегараларда душман кучларининг бўлмаслиги жуда муҳим аҳамиятга эга.\nБўшлиқ ИШИД учун имконият яратяптими?\nБошқа томондан, Афғонистонда ИШИД билан боғлиқ эътибор қаратилиши лозим бўлган бир неча жиҳатлар бор. Биринчидан, Афғонистоннинг ички сиёсий вазиятидаги нотинчлик туфайли ИШИДнинг оёққа туриб олиши учун қулай шароит юзага келган. Чунки толиблар сўнгги ойларда мамлакатда ҳарбий ва сиёсий устунликка эга бўлиб, бор диққатини АҚШ ва Кобул маъмурияти билан музокаралар ўтказишга қаратмоқда. Шу боис ўртада бир бўшлиқ юзага келмоқда. Бу бўшлиқ эса ИШИД учун имконият яратиши мумкин.\n«Толибон» ва Эрон муносабатлари\n«Толибон» ва Эрон муносабатлари эса мураккаб вазиятнинг бошқа бир кўламини ташкил қилмоқда. Ливандаги «Ҳизбуллоҳ», Ироқдаги «Ҳашд аш-Шааби», Ямандаги ҳусийчилар ва Суриядаги «Фотимийюн» каби гуруҳларнинг табиати, урушга кириш сабаблари ва мақсадлари «Толибон»никидан кескин фарқ қилади.\n1979 йилдаги инқилобдан бери Эрон шарқидаги қўшнисининг ҳудудида ҳаракат қилган ва вақт ўтиши билан ўзгариб турадиган бир қатор кучлар билан машғул бўлди. У баъзан шиа жангчиларини сафарбар қилди, баъзан эса сунний толиб жангарилари билан иттифоқ тузди ва ҳозир уларнинг ҳар иккаласи билан ҳам алоқада. Айни пайтда у АҚШ томонидан қўллаб-қувватланаётган Кобул ҳукуматига ҳам ўз таъсири ва босимини ўтказиши мумкин.\nЭрон инқилоби муҳофизлари корпусининг етакчи бўлинмаси - «Ал-Қудс» кучлари қўмондони Қосим Сулаймоний 2020 йил январ ойида Ироқ пойтахти Бағдодда АҚШ томонидан уюштирилган ҳаво ҳужумида ҳалок бўлгач, янги қўмондон Исмоил Ғани қасос олишга қасам ичди. Эрон «Толибон» билан ўз алоқаларини мустаҳкамлади ва унга «ўнг кўзи билан қарай бошлади». «Толибон»нинг юқори мартабали амалдорлари ўтган йили ва шу йилнинг феврал ойида камида икки марта Теҳронга ташриф буюришди. Агар ушбу муносабатлар Эроннинг АҚШга қарши туришининг бир кўриниши экани ҳисобга олинса, унинг Афғонистонда фойдаланиши мумкин бўлган ишончли кучи «Толибон» эканини англаш қийин кечмайди.\nСулаймоний учун қасос олиш истагига қарамай, Эроннинг асосий мақсади АҚШ таъсирини иложи борича тезроқ тугатишдир. Табиийки, Теҳрон Вашингтонга тўғридан тўғри қарши тура олмайди, бунинг ўрнига у АҚШнинг Яқин Шарқ ва Афғонистондаги манфаатларига зарар етказишга ҳаракат қилади. Қолаверса, ИШИД базаси Эрон чегарасига яқин бўлмаса-да, Теҳрон ўз манфаатларига таҳдид солинишидан хавотирда.\nАҚШни нима кутяпти?\nМинтақадаги Хитой, Россия, Эрон ва Покистон каби давлатлар АҚШ ва НАТО кучларига қарши уруш эълон қилгани туфайли «Душманимнинг душмани – менинг дўстимдир» тамойилига мувофиқ, «Толибон»ни мамнуният билан қаршиламоқда.\nАҚШнинг янги маъмурияти Россияни асосий таҳдид, Хитойни ўсиб бораётган таҳдид, Эронни исёнкор, Покистонни эса итоаткор ёлланма аскар, деб билмоқда. Ушбу мамлакатлар АҚШни ўз чегараларидан ташқаридаги урушга жалб қилиш учун «Толибон»ни қўллаб-қувватлашга ҳаракат қилмоқда. Уларнинг фикрича, бу уруш қанчалар узоқ давом этса, АҚШ эътиборини ўз ички муаммоларидан бошқа томонга чалғитиши шунчалик осон бўлади. Ушбу мамлакатларнинг мутахассислари Афғонистонни империялар қабристони, деб билишади ва АҚШнинг ҳам худди собиқ совет иттифоқидай қисматга дучор бўлишига ишонишади.\nБу сафар хавф ҳар доимгидан кўпроқ\nТарих давомида Афғонистон давлат арбоблари ва ҳукмдорлари ўз минтақаларида турли минтақавий ва глобал кучларнинг геосиёсий ва стратегик манфаатларини ҳимоя қилмагани учун буюк кучлар сиёсати ва минтақавий урушларнинг қурбони бўлишган. Аммо бу сафар хавф ҳар доимгидан кўпроқ ва у Афғонистон давлатининг омон қолишини талаб қилади. Ҳозирги шароитда Афғонистондаги минтақавий манфаатларни бошқариш жуда қийин. Афғонистон ҳам ўз иқтисодиёти ва ҳарбий салоҳиятини кучайтириш учун етакчиликни қўлга олиши, ақлли дипломатияни ишга солиши лозим. Шу билан бир қаторда, иттифоқчиларининг геосиёсий заифликларидан фойдаланишни ҳам билиши керак.\nБуларнинг барчасига қўшимча ўлароқ, Афғонистон ҳукумати ва давлат маъмуриятини ташкил этувчи сиёсатчилар мамлакатнинг заифлашишига ва бўлинишига олиб келиши мумкин бўлган қарашлари ва ҳаракатларидан воз кечишлари, Афғонистоннинг бетараф давлат бўлиб қолишини таъминлашлари ва қўшнилари ҳамда бошқа катта кучлар орасидаги мувозанатни сақлашлари керак. Шунингдек, АҚШ, Хитой ва Россия каби давлатлар билан иттифоқ тузиш орқали зарур хавфсизлик кафолатлари олиниши, иқтисодий имкониятлар яратиш орқали минтақада ўз таъсир кучига эга мамлакатга айланиш чоралари кўрилиши даркор. Албатта, буларнинг барчаси Кобулда қудратли ҳукумат ўрнатилиши билан амалга ошиши мумкин.\nОтабек Тиллаев тайёрлади.\nАфғонистонда содир бўлган сув тошқинлари оқибатида 80 нафарга яқин инсон ҳалок бўлди


Миянгиз қаримаслиги учун 5 та фойдали тавсия » Ўзбекистон янгиликлари – Zamin.uz\n26 июнь 2019, 10:21\nБир неча авлод илгари одамлар 50 йил умр кўриш ҳақида орзу ҳам қилишмаган. Яхшиямки, ҳозир аксарият одамлар аввалгиларга нисбатан 20-40 йил узоқроқ ҳаёт кечиришяпти. Бироқ, йил ўтган сайин мия ўз фаолиятини бажаришда қийинчиликларга дуч келади.\nҚизиқарли жиҳат шундаки, ёлғиз яшовчи одамлар ҳушёрроқ ва нотанишлардан кўпроқ хавфсирайдиган бўлиб қолишади. Бунинг сабаби улардаги мулоқотдан узоқлашган мия бегоналар билан алоқага киришини номаълум ва таҳликали ҳаракат сифатида қабул қилади. Бу ўзига хос ҳимоя рекциясидир.\nЯнгиликлар » Ҳаёт тарзи » Миянгиз қаримаслиги учун 5 та фойдали тавсия\n23:02 Бадандаги ёғни камайтириш учун 7 тавсия\n16:34 Мия ёшлигини сақлаб қолишда ёрдам берувчи 5 та одат


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Иссиқ-совуқ”қа кўнмаган келин\t16:12, 23 сентябрь 2016\tҲар бир ота-она фарзандини уйлантирар ёки узатар экан, ёшларнинг яхши яшаб кетишларини, қўша қаришини орзу қилади. «Синалмаган отнинг сиртидан ўтма», деган мақол бежизга айтилмаган. Халқимизда бирор оила билан қуда-андачилик ришталарини боғлашдан аввал, албатта, бўлғуси келин ё куёвнинг етти пуштигача суриштириш одат тусини олган.\nОдатда бирор хонадонга келин тушириб келингач эса, қайнона унга ўз оиласидаги қонун-қоидаларни ўргатишга тушади. Чунки ҳар бир хонадонда ўзига яраша тартиб-интизом бор. Лекин Гулнисонинг оилавий ҳаёти умуман бошқача бошланди. Отаси олис ўлкаларга ишлагани кетганди. Онаси, синглиси ва укалари билан катта шаҳарда, ижара уйда туришарди. Оила бошлиғидан анчагача ҳеч қандай хат-хабар бўлмагач, бир куни аммаси Гулнисонинг онасини ёнига чақирди: -Маҳалламизда бир йигит бор, уйидагилар қиз қидириб юриибди. Қиз боланинг тенги чиқса, текин бериш керак. Эрингиздан дарак кутиб ўтираверсангиз, қизингизнинг ёши ўтиб қолади. Агар ёшлар бир-бирига маъқул келса, оддийгина бўлса-да тўйни ўтказаверсак!\nАмма шундай дея келиннинг суратини ўзи билан олиб кетди. Икки ёш учрашишди. Бир кўришда эс-ҳушларини йўқотгудек бўлмаса-да, ҳар қалай ёшлар бир-бирига маъқул тушди. Қайнона бўлмиш: «Эндигина эримнинг йилини бердик. Шунинг учун катта тўй қилмаймиз” дейишди. Бу тўй сарф-харажатларини ўйлаб, тараддудланаётган келин тарафга ҳам маъқул келди. Хуллас, сарф-харажатсиз, сарпо-суруқсиз тўй бўлиб ўтди. Тўйдан кейин Гулнисо бир бегона оламга тушиб қолгандек бўлди. Келин бўлиб тушган хонадонининг тутуми, турмуш тарзи умуман бошқача экан. Ўзига тўқ хонадон. Шаҳарда иккита уйи, туманда ҳовлилари бор эди. Лекин оила аъзолари орасида бир-бирига нисбатан меҳр сезилмасди. Ўзаро гаплашганларида ҳам, ана шу совуқчилик сезилиб турар, «бу менинг пулим, у сенинг пулинг», қабилидаги майда-чуйда гаплар тез-тез қулоққа чалинарди. Ўз уйида бундай айирмачиликни кўрмаган Гулнисо анчагача бу “одат”ларга кўниколмай юрди. Тўйдан кейинги илк кунларда, келиннинг яқинлари уй-жойсиз эканлиги, бировларнинг уйида яшашини эшитган қайнонанинг ўтакаси ёрилди:\n-Бу уй-жойлар ҳаммаси қизимнинг номида. Ўғлим ҳам бу ерда рўйхатда турмайди. Шунинг учун сизни ҳам “прописка”дан ўтказолмаймиз. Ўз уйида катталарнинг гапини қонун ўрнида қабул қилиб ўрганган Гулнисо қайнонанинг бу талабини ҳам сўзсиз қабул қилди. Бироқ, бу бу билан қайнонанинг “хурмача” қилиқлари” тугамади. Янги келиннинг ҳар бир ишидан хато топадиган, қилдан қийиқ ахтарадиган бўлиб қолди. Овқат серёғроқ бўлиб қолса, албатта қайнонанинг овози кўтарилиб қоларди:\nҚайнонасининг бирор гапига эътироз билдиргудек бўлса, “ҳали муштдек бошингиз билан гап қайтарадиган бўп қолдингизми?” деб оғзига урар, ҳар гапини бош эгиб, жимгина маъқулласа ҳам яна боши балога қоларди: “индамасдан иннов бало чиқади, деб сизни айтадилар-да! Одам дегани ҳам шунақа писмиқ бўларкан-да!”\nЭрталаб чап ёни билан уйғониб қолса борми, сочларини тўзғитиб ўтирган жойида жанжални бошларди: -Шу уйни эгаси бўлиб, очимдан ўламан шекилли. Одамга ўхшаб эрталаб чойга чақириш ҳам йўқ.\n-Ҳали чақирганингизни миннат ҳам қиласизми? Тил учида “юринг чойга” деб кетишни қўшнининг келини ҳам эплайди. Таклиф ҳам сал кўнгилдан чиқиши керак-да!\nХуллас ўтирса ўпоқ, турса сўпоқ эди. Гулнисо бу ҳақда эрига ҳам бир-икки оғиз очганди. Аммо, шу ёшга кириб онасининг измидан чиқмаган эри бир марта бўлсин, аёлининг илтижоларига қулоқ осмади. -Нима десанг де. У киши мени туққан онам. Раъйларига қарши боролмайман. Тўғри бироз инжиқликлари бор. Биз ҳам чидаб юрибмизку!\nБу гаплардан Гулнисонинг юраги орқага тортиб кетди: «Чинданам уйдан қувиб чиқарса нима қиламан? Бу шармандалик-ку. Одамлар нима деб ўйлашади?» шу-шу эрига бу ҳақда оғиз очмасликка қарор қилди. Бир куни эрталаб қўлида бир шиша сув кўтариб олган қайнонаси Гулнисога тез кийинишни буюрди. Ҳеч нарсани сўрашга ботинолмаган Гулнисога унга эргашди. Иккаласи бирга кўчага чиқишди. Уловга ўтириб, шаҳарнинг бошқа чеккасига йўл олишди. Манзилга етиб келишгач: -Боргин, анави «дом»нинг ёнига бориб, Аҳад деган йигит қаерда яшашини сўрагин. У биздан катта пул қарз олганди, қайтармади. Яшаётган уйини топсак, эшиги ёнига мана бу сувни сепамиз. Кейин қарзимизни, албатта, қайтаради!\nГулнисо илгари “иссиқ-совуқ” ҳақида эшитган, бироқ, бу иш оғир гуноҳлардан бири эканини ҳам яхши биларди. Айни пайтда уу нима қиларини билмай қолганди. Назаида кимдир унинг қўлига пичоқ тутқазиб, “фалончини ўлдириб кел” дегандек оёғига титроқ кирганди:\n-Намунча қоққан қозиқдек туриб қолдингиз, борсангиз-чи? – паст, аммо таҳдидли овозда пичирлади қайнона. Гулнисо уй олдига бориб, яқин атрофдаги одамлардан қайнонаси айтган йигитни суриштирди. Бироқ ҳеч ким бундай йигитни танимасди. -Бўлмаса, ҳу-у, анави «дом»нинг олд томонига ўтиб, рақамини кўриб келинг!\nКелин итоаткорлик билан бошқа «дом» сари йўл олди. Худди ўғрилардек орқа-олдига қараб кетаётганда кутилмаганда рўпарасидан баҳайбат ит акиллаганча унга қараб кела бошлади. Гулнисо итни кўрдию, турган ерида қотиб қолди. Қочай деса оёғи ерга михлангандек. Шу пайт ундан анча нарида турган қайнонасига қаради. Чамаси у келинига заҳарханда билан илжайганча қараб турарди. Шу чоқ қаердандир бир қария пайдо бўлди-ю, ердагн тош олиб, ҳалиги итга қараб ирғитди. Ит лўкиллаганча ортига қайтди.\n-Ўзи сиз билан ишим унмаслигини сезмасдим. Майли, бўлар иш бўлди. Барибир мана шу кўчадан ўтади-ку. Сув тўкилган жойни босиб ўтса, дам-дуо таъсирини ўтказади. Гулнисо кейинчалик, билдики, қайнонаси бундай ишларга устаси фаранг экан. Кунда-кунора фолбин-у азайимхонларга қатнаркан. Уйида ҳам антиқа-антиқа одатларга кўзи тушадиган бўлди: Бир қараса, газ плитани ёқиб, устига отнинг тақасини қиздириб қўяди, бир қараса, деразанинг шамол ўйнайдиган жойига арабий ҳарфлар битилган қоғоз парчаларини шамолда ҳилпиратиб осиб қўяди. Шакар, қуруқчой, туз ҳақида-ку гапирмасак њам бўлади. Буларнинг барчасига «дам» солдириб келган. -Келин, чойни ќайтарманг, акс ҳолда ўз кучини йўқотади…\n-Келин, ҳаммомда тоғорада турган сувни дарахтнинг тагига тўкинг. У дам солинган сув. Қайнонаси уйга келган-кетганлардан ҳам гумонсирашни канда қилмасди. Бегоналарни уйига киритишмас, қўшнилар билан олди-берди қилишмасди.\nГулнисо бир куни онасининг уйига бориб келганида, қайнонаси уни остонада тўхтатди: -Қани, тўғри мана бу уйга ўтинг. Сумкангизни ўша ерга бўшатинг. Бизни «иссиқ-совуқ» қилиб келган бўлманг тағин!\nГулнисонинг сумкасидан бирор “шубҳали” буюм чиқмагач, ночор уйга киритди...\n-Калитимни ишхонада унутиб қолдирибман, - деди бир куни эри дастурхон бошида. – эсим кирди-чиқди бўлиб қолди кейинги пайтлар. Кимдир мени “боғлаб” ташладими, деб қўрқяпман. -Билмасам, ана хотинингдан сўра, қўлидан ҳамма иш келади, - дея Гулнисога имо қилди қайнона. Бора-бора оила аъзолари бирор узоқроқ жойга меҳмонга боришса, Гулнисони аммасининг уйига жўнатадиган бўлишди.\n-Ойижон, ўлар бўлсам ўлиб бўлдим, пичоқ суякка қадалди. Бир умр уйда ўтирсам ҳам майли, лекин ўша уйга мени қайтиб боргим йўқ. Қизининг дарду ҳасратини тинглаган она ҳар қанча оғир бўлмасин, кўнди:\n-Тор қорнимга сиққан, кенг уйимга сиғмайсанми? Майли, сени сиғдирмаган уйга жўнатиб, тошбаҳир одамларга ташлаб қўйдиган қизим йўқ. Ҳа, ҳаётнинг иссиқ-совуғига кўникиб келган қиз қайнонанинг “иссиқ-совуқ”ларига чидолмади. У онасининг ёнига қайтиб тўғри қилдимикин? Сиз нима дейсиз азиз муштарий? Г. Аюпова\nИкки ўзбек хонандаси бир кунда турмушга чиқди\tЧимилдиқдан қўрқма, келинчак!\tШаҳзода Муҳаммедова россиялик мижози учун оғирлиги 24 кг бўлган никоҳ кўйлагини яратмоқда (ФОТО)\tХонанда Ирода Иралиева она бўлди\tФарзандимни тўғри парваришлаяпманми? 5 саволга - жавоб\tМеҳрибон оналарнинг 5 тури\tОтправить


Самарқандда Сардобага юбориш учун йиғилган инсонпарварлик юклари машиналарга сиғмай қолди\nКеча, 1 май куни Самарқанд вилоят жамоатчилиги сув тошқинидан зарар кўрган сирдарёликларга аҳоли томонидан кийим-кечак, кўрпа-тўшак ва рўзғор буюмлари билан ёрдам бериш ташаббуси билан чиққан эди.\nВилоятдаги ҳар бир туман, шаҳарда белгиланган манзилларда бугун эрта тонгдан самарқандликлар ёпирилиб кела бошлади.\nСамарқандликлар томонидан қишлоқ хўжалик ва озиқ-овқат маҳсулотлари, кийим-кечак ва уй-рўзғор буюмлари, дори-дармон ва бошқа кундалик эҳтиёж учун зарур воситалар 30 дан ортиқ машинага юк бўлди. Автомашиналар Жомбой туманида тўпланиб, катта автокарвон Сирдарёга жўнади.\nМазкур автокарвон орқали Сирдарёга 28 тонна ун, 27 тонна картошка, 17,5 тонна пиёз, 17 тонна ўсимлик мойи, 12,1 тонна сабзи, 11,8 тонна гуруч, 4,4 тонна макарон, 24 минг дона тухум, 320 кг. гўшт, 3,8 тонна сабзавот маҳсулотлари, шунингдек, 3080 жуфт оёқ-кийим, 5816 дона кийим-бош, 9281 дона кўрпа-тўшак, 1688 дона идиш-товоқ, 6600 дона гигиеник ва 200 турдаги дори-дармон воситалари юборилди.\nKun.uz мухбирининг маълум қилишича, аҳолидан кутилгандан ҳам кўп келган турли маҳсулотлар машиналарга сиғмай қолган. Шу сабабдан эртага ҳам яна бир карвон Сирдарёга жўнатилиши кутилмоқда.\nСамарқанд вилоят ҳокими ўринбосари Рустам Қобиловнинг Kun.uz’га маълум қилишича, 31 та юк машинаси 2 май куни кечга яқин Сирдарёга етиб бориб, кутиб олинди. Айни вақтда эса (соат 20:00) яна ўнта машина йўлга чиқмоқда. Шунингдек, Нуробод тумани сектор раҳбарлари ташаббуси билан сирдарёликлар учун 100 бош қўй ва зарурий маҳсулотлар ҳам юборилмоқда. Умуман, икки кунда Самарқанддан Сирдарёга жами 2 млрд 259 миллион сўмлик маҳсулотлар етказилган.\nЭслатиб ўтамиз, аввалроқ Самарқанддан Сирдарёга ўпирилиш оқибатларини бартараф этиш учун 100 машина тош-шағал ва аҳоли учун зарурий озиқ овқатлар жўнатилганди. Шунингдек, Самарқанд вилоят бюджетидан сирдарёликлар учун миллиард сўм ажратилгани эълон қилинган эди.


Денгиз ва пляжсиз Анталия: шундай ҳам бўлиши мумкинми?\nБир танишим яқинда Париждан бир йилга етарли олам-олам таассуротлар билан қайтди. Бироқ унинг бироз ўтиб айтган сўзлари эътиборимни тортди: «Бироқ Туркияда ундан-да яхшироқ!». Мен ажабланиб, нега дея сўрадим. У эса: «Чунки Туркияда ўзингни уйдагидек ҳис қиласан, Парижда эса мен меҳмонга боргандек бўлдим» деди.\nДарҳақиқат, кўплаб ҳамюртларимиз дам олиш манзили сифатида Туркияни танлашади, боиси ушбу мамлакатни ҳордиқ чиқариш учун энг яхши деб ҳисоблашади. Уларнинг асосий танлови Анталия бўлмоқда, айниқса, оилавий дам олувчилар учун ушбу шаҳар қулайдир. Шунингдек, Анталия – бу меҳмонхоналардаги юқори даражали хизмат, «All inclusive» тизимини ўз ичига олувчи кўплаб кўнгилочар масканлар...\nМен ҳам шу пайт Анталияни ёдга олдим... Унга меҳр қўйишга улгурган эдим. Қуёшли, илиқ, меҳрибон ва ёрқин... Бироқ бугун меҳмонхона ва пляжлар ҳақида сўз юритмаймиз. Ҳозир Сизларга Анталияда сайр қилиш, яъни қаерга бориш мумкинлиги ҳақида сўзлаб бермоқчиман.\nАнталиянинг эски шаҳри – Калейсига албатта кириб ўтинг. Манбаларга кўра, бу жой милоддан 100 йил аввал пайдо бўлган (рақамларга эътибор беринг!). Бугун бу ерда кўришингиз мумкин бўлган бинолар 19 асрга бориб тақалади. Шу сабабли тор кўчалар бўйлаб сайр аста-секин унутилмас саёҳатга айланиб кетади...\nЭски шаҳар Лара ва Коньяолти туманлари оралиғида, Анталиянинг асосий порти ёнида жойлашган.\nКўз олдингизда Адриан Дарвозалари. У Анталия Рим империясига ўтган ва гуллаб-яшнай бошлаган даврдан буён сақланиб келмоқда. Порт қалъа деворлари ва дарвозалари билан ўралган бўлиб, фақат дарвозалар бугунги кунгача сақланиб қолган. Ушбу дарвозалар Сизни эски шаҳарга киришда қарши олади.\nАйтганча, Калейчи райони – бу кичик Туркия, Анталиянинг юраги ва унинг бутун бошли тарихи дейиш мумкин. Қадимий иморатлар – масжид, мадраса, деворлар, уйлар, ҳаммомлар Калейчига Рим, Византия, Салжуқийлар, Усмонлилар империясидан мерос. Шу боис Анталиянинг эски шаҳри ниҳоятда ранг-баранг, қизиқарли ва чиройли...\nВа деярли барча уйнинг ўз апельсинли, ўрикли, лимонли, пальмали боғи бор... Бу ердан асло кетгингиз келмайди.\nШунингдек, Анталия – бу шинам қаҳвахоналар, ресторанчалар, дўконлар, савдо марказлари ва фаввораларга эга кўчалар.\nОддий турар жойлар.\nИшга ёки ўқишга шошаётган одамлар.\nСизларни билмадиму, мен Анталияда ўзимни уйдагидек ҳис қилдим! Мана Сизга денгиз ва пляжсиз Анталия! У ерда нимани қолдириб кетганимни биласизми? Юрагимнинг бир парчасини!\nАнталия бўйлаб саёҳат қилишни истайсизми? Tatil.uz Сизга ёрдам беради! +99871 200 55 44 рақамига қўнғироқ қилинг ёки Facebook даги саҳифамизга ёзинг! Биз айнан Сизга мос келувчи таклифни тайёрлаб қўямиз. Шунингдек, Telegram-каналимизга обуна бўлинг. Биз Сизни кутиб қоламиз!


Ўш шахар Кенгашининг XXXII сессияси 26 октябрда бўлади | Альянс-Пресс\n14.10.2015 19:33 1566\nЎш шахар Кенгашининг XXXII сессияси 26 октябрда бўлади\nЎш шахар Кенгашининг XXXII сессияси 26 октябрда бўлиб ўтади. Бу хақда 8 октябрдаги шахар Кенгаши Президиуми йиғилишида аён бўлди. Президиум йиғилишида Ўш шаҳри фаолиятининг шу кунги долзарб муаммолари билан боғлиқ 15 банддан иборат масалаларни Жанубий пойтахт депутатларининг навбатдаги сессиясига олиб чиқишга келишилди.\nБу хақда «Альянс-Пресс» агентлигига Ўш шахар Кенгаши бўлим бошлиғи М.Ш. Жолдошева хабар берди. 4 октябрдаги парламент сайловларида Улан Примовнинг ютиб чиқиши билан бошлиқ Ўш шахар Кенгашининг янги раиси қачон сайланади деган саволга, Мисқол Шакировна қуйидагича жавоб берди:\n- Процедура бўйича аввало БСК сайловда ютиб чиққан партияларнинг номзодлар рўйхатини тасдиқлаши керак. Бундай рўйхатлар орасида ҚСДП партиясидан сайловда ютган У.Б. Примов ҳам бор.\nУнинг номзоди ҳам БСКдан тасдиқдан ўтгандан кейин, яна биринчи галда Ўш шахар Кенгаши таркиби янги депутат билан тўлиқланиши керак. Шундан кейингина шахар Кенгаши ўзининг навбатдан ташқари сессиясида, ўзининг янги спикерини сайлаб олади.


Ҳам ўғирлашди, ҳам пайҳонлашди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ҳам ўғирлашди, ҳам пайҳонлашди\nМирзачўл тумани, Янгидала сув истеъмолчилар уюшмаси ҳудудидаги “Самодаги кабутар” фермер хўжалигининг 0,02 гектар майдонини “Янгидала” ҚФЙ, Гулбоғ кўчасида яшовчи Х.Б.нинг 3 бош қорамоли пайҳон қилганлиги аниқланди.\nЗафаробод тумани, Узун ҚФЙда яшовчи С.С.нинг бир бош қорамоли Саъдулла Синдоров номидаги СИУ таркибидаги “Фармон Баҳромов” фермер хўжалигининг 0,02 гектар майдонини пайҳон қилганлиги аниқланиб, ҳужжатлаштирилди.\nПахтакор туманидаги Холбуви Рустамова сув истеъмолчилариуюшмаси ҳудудидаги “Етти чинор” фермер хўжалигида ҳам пайҳон кузатилган. Пайҳонни Шароф Рашидов тумани, Гандумтош ҚФЙда яшовчи Ў.М. 60 бош қўйи билан содир этган. 0,25 сотих пахта майдонининг оёқ ости қилиниши натижасида фермерга 1 миллион 25 минг сўм зарар етказилган.\nШу туманнинг Пахтакор СИУ ҳудудидаги “Ширинсой пахтаси” фермер хўжалиги раҳбари эса қорамолларини қаровсиз қолдириб, ўз даласининг 0,05 гектарининг пайҳон этилишига сабабчи бўлган. Фермер ўзига 921 минг 500 сўм миқдорида зарар етказди.\nШунингдек, Зафаробод тумани, Лолазор ҚФЙ ҳудудида яшовчи О.Ҳ, Л.Қ ҳамда С.Млар Беруний номидаги сув истеъмолчилар уюшмаси таркибидаги “Бахтим бер” фермер хўжалиги даласидан олиб кетиш учун пахта теришаётгани маълум бўлди. Далилий ашё сифатида 20 килограмм пахта олинган.


Элчи Ўзбекистон Республикаси Президентига аталган ишонч ёрлиғини топширди. Бу ҳақдаЎзбекистон ташқи ишлар вазирлиги матбуот хизмати хабар беради.\nСуҳбат чоғида турлисоҳаларда иккитомонлама ҳамкорликнинг устувор йўналишлари, шунингдек айрим халқаро ва минтақавий масалалар юзасидан фикр алмашилди.\nМунтазам равишда ташқи ишлар вазирликлари маслаҳатлашувиниўтказиш амалиётини давом эттириш, парламентлараро алоқаларни ривожлантиришдан икки томон ғамманфаатдорлиги таъкидланди.\nСавдо-иқтисодий ва сармоявий ҳамкорликни чуқурлаштиришнингистиқболларини муҳокама қилиш доирасида томонлар ўзаро фойдали лойиҳаларни амалга ошириш учун етарлисалоҳият мавжудлигига эътибор қаратдилар.\nУчрашувда шунингдек, соғлиқни сақлаш, илмий ва таълиммуассасалари ўртасида алоқаларни кенгайтириш масалалари ҳам кўриб чиқилди.


Сени соғинаман бағрингда туриб\nЗамин ягонадир - Ватан биттадир,\nМашҳурий жаҳоним Ўзбекистоним.\nФахрингдан ўзбеклик бахтини туйиб,\nСени соғинаман бағрингда туриб.\nБолам алласига қўшиб айтганим,\nСен ўзинг суянчим, тинчлигим, тахтим.\nШону шукуҳингга дилдан қувониб,\nБадарға қилинган асл ўзбеклар,\nБағрингга интилиб яшаган беклар.\nСоғинчдан сарғайган Бобурни эслаб,\nБуюк аждодларим ўтган маконим,\nАвлодимга мерос улкан имконим.\nБир кафт тупроғингга бир кун айланиб,


07:00 / 28.12.2018 1560 pdf Ўқиш режими + -\n«Биз (дунёда) охиргилармиз, қиёмат куни пешқадамлармиз. Фақат уларга биздан олдин китоб берилган, холос. У бизга улардан кейин берилган. Сўнгра ушбу (жума) кун Аллоҳ уларга (ибодатини) фарз қилган кундир. Аммо улар у ҳақда ихтилоф қилдилар. Сўнгра Аллоҳ бизни (ўша кунга) ҳидоят қилди. Одамлар эса бунда биздан кейиндалар: эртасига яҳудийлар, индинига насоролар», – дедилар».\n«Биз (дунёда) охиргилар, қиёмат кунида пешқадамлармиз. Биз жаннатга биринчи кирувчилармиз», – дейилган.\n21:30 / 27.12.2018 1507\n08:31 / 28.12.2018 1139\n723 13:30 / 10.07.2019\n218 07:10 / 30.08.2019\nКелинг Набий соллаллоҳу алайҳи васалламнинг замонавий илм тасдиқлаган одатлари ҳақида суҳбатлашамиз. Эрта туришНабий соллаллоҳу алайҳи васаллам ҳар куни эрта давоми...\n5092 12:10 / 03.06.2019\n2088 21:00 / 24.03.2019


Мексикада яширин қабрлар топилмоқда: уларга кимлар дафн этилган? » Sangzor.uz - Инновацион ахборот портали\nSangzor.uz » Дунё » Мексикада яширин қабрлар топилмоқда: уларга кимлар дафн этилган?\nМексиканинг Гуанахуато штатида полициячилар пинҳона кўмиб юборилган 59 кишининг жасадини топишди. Бу ҳақда «Daily Mail» хабар берди.\n«Турли жойда яширинча дафн этилган 59 кишининг мурдасини топдик. Қидирувни давом эттирамиз», — деди бедарак йўқолганларни қидириш бўйича комиссия вакили. Топилган мурдаларнинг аксарияти ўсмирларга тегишли эканлиги ҳамда ўн нафар аёлнинг жасади чиққанлиги айтилмоқда. Тахминларга кўра, умумий қабрда маҳаллий уюшган жиноятчилар — наркокартель тўдаларининг қурбонлари қолдиқлари бўлиши мумкин.\nОктябрнинг бошларида дўконлардан бирида номаълум кимсалар томонидан ўғирлаб кетилган мексикалик 24 ёшли модель Есения Альварадонинг мурдаси топилгани тўғрисида хабар бергандик. Альварадонинг мурдасидан ташқари қабрдан яна камида олти кишининг қолдиқлари чиққан. Мурдаларнинг шахсини аниқлаш учун ДНК-экспертизасини ўтказишга тўғри келган. Полиция оммавий қабр топилган ер эгаларини қўлга олишган. Улар наркокартеллар билан алоқадорликда гумон қилинмоқда.\nМай ойида оммавий ахборот воситаларида Мексиканинг Халиско штатидаги фермалардан бирида одамлар оммавий дафн этилган қабр топилгани тўғрисида хабарлар тарқалди. Ферма Эль-Сальто муниципалитети Ла-Пьедрера манзилгоҳида жойлашган. Қидирув ишлари натижасида камида 25 кишининг жасади топилган. Бундан ташқари, уларнинг ёнида бешта қоп ҳам чиққан. Уларнинг ичида ҳам одам қолдиқлари бўлганлиги тахмин қилинмоқда.\nАХЛАТХОНАДАН ТОПИЛГАН ЧАҚАЛОҚ…\nАл-Бағдодий мурдасининг қолдиқлари Ироқдаги ҳарбий базага олиб келинди


Лаборатория (Ҳажвия) - zarnews.uz\n- Энди бу ёғига эҳтиёт бўлинг, ака – деди унга эшикдан чиқаётган врач.\nСаримбой хонага кирганида участка врачи бир аёл билан сурманинг кўзга фойдаси ва аллақайси малҳамнинг юз терисига нафи ҳақида суҳбатлашиб турган экан. Иккала аёлнинг суҳбати бўлиниб, эшикдан кирувчига юзланди врач:\n- Қани, кўрайлик-чи, - деди Саримбой узатган қоғознинг олди-ортини айлантириб қараб:\n- Хў-ў-ўш, кардиолог, дерматолог, психолог… - врач шу каби қатор номларни ўқиркан: - эндокринологдан ўтмабсиз-ку! – деди.\nСаримбой худди бувисининг чўнтагидан конфет ўғирлаб, қўлга тушган ёш боладай қизарди:\n- Кечирасиз, доктор, эсимга келмапти. Ҳозир бориб, ўтиб келаман, - у эшикка йўналди.\n- Шошманг! – Саримбойни тўхтатди врач:\n- Эндокрин учун алоҳида қон ва пешоб топширилади. Демак, бугун кеч бўлди. Эртага эрталаб келасиз.\n… Саримбой тонг азонда пешоб солинган идишни кўтариб, поликлиникага келди. Лаборант кўрсатган жойга пешоб солинган идишни қўйиб, қон топширди.\n- Жавоби эртага тайёр бўлади, - деди лаборант. – Врачингиздан биласиз, - қўшимча қилди у.\n- Қонингизда ҳам, сийдикда ҳам қанд миқдори бироз юқори кўрсатиляпти, - деди у эртасига.\n- Неччи экан?!\n- Етти-ю, ўн олти.\nШунда Саримбой у ёқ-бу ёққа қараб, тараддудлана бошлади. Унинг бу ҳолатини кўриб врач сўради.\n- Нима гап?\n- Йўқ, ўзим, - деди врачнинг ёнидаги аёлга бир-икки тикилиб. Аёл ишим зарур эди деб чиқиб кетди. Врач яна Саримбойга юзланди. – Хўш?\n- Э, қўяверинг ҳеч гап эмас.\n- Нима, бирон жойингиз оғрияптими яна?\n- Бундан икки кун олдин… - Саримбой дудуқланиб, тўхтаб қолди.\n- Нима бўлди? – сўради врач. - Йиқилдингизми?\n- Келинингиз «сахар», етти ой бўлди. Шунга ундан юқмадимикин, дейман-да.\n- Қандли диабет бир кишидан иккинчи кишига юқмайди. Чунки бу индивидуал характерга эга бўлган касаллик. Сиз ҳечам ташвиш қилманг, - дея тинчитди уни врач: - Беш-ўнта дори ва икки-учта укол билан яхши бўлиб кетиши мумкин. Лекин, барибир, эндокрин диспенсерига бориб, жиддий текширувдан ўтказсангиз дуруст бўларди. Эрталаб барвақт туринг-да, юз-қўлингизни ювмасдан, бирон-бир тоза идишда пешобингизни олиб боринг. Қонни ўша ернинг ўзида олишади.\nНавбатда ўн беш-йигирма чоғли одам турган экан, ҳали ярим соатсиз навбат етиши гумон. Саримбой қўлидаги пешоб солинган идишчани коридорнинг бир бурчагига қўйиб, унинг тагига врач берган қоғозниям қистирди. Ташқарига чиқиб, сигарета тутатди.\nСаримбой яна бироз айланиб, крандан қониқиб сув ичди. У кирганимда навбатда ҳеч ким қолмаган эди. Идишчани қўйган жойидан олиб, лабораторияга кирди. Қон топширди.\n- Натижаси пешиндан сўнг, соат учларда маълум бўлади, - деди лаборант.\nҲали жуда барвақт бўлганлиги учун Саримбой уйига келди. Тушлик овқатни еди, чой ичиб, пича ҳордиқ олиб, бафуржа диспансерга борди.\n- Сизни бошлиғимиз кутяпти, - деди у кириб келганида лаборант аёл Саримбой нимага дегандай лаборантга саволомуз тикилди.\n- Кираверинг, ўша ерда биласиз, - аёл бошлиқнинг эшигига ишора қилди. Лаборантнинг ёнидаги ёшгина аёл пиқ этиб кулди.\nБош врач хонасига кирганида у аллақандай ҳужжатларни кўздан кечираётган экан.\n- Хайрият, келдингиз? – деди у Саримбойга ғалати жилмайиб қараб.\nБош врач қўлидаги қоғозларини столнинг бир четига суриб қўйди ва стол ғаладонидан бир варақ қоғоз олди. Сўнг яна Саримбойга ғалати қараб қўйди. У қўлидаги қоғозга жиддий ва синчиклаб қараб олгач:\n- Ака, мабодо янглишиб, пешобни янгамникини олиб келмаганмидингиз?\n- Йў-ўўўқ, мен эрталаб соат тўртда туришга одатланганман. Бу вақтда янгангиз ухлаётган бўлади. Нима гап?\n- Янгани ухлаётганди денг. Ундай бўлса, - дея врач столи бурчидаги тугмачани босди. Эшикдан котиба мўралади.\n- Бош лаборантни чақиринг. Лаборант олиб келган икки варақ қоғозни бошлиқ столи устига қўйди. Врач қоғозларга кўз югуртираркан: - Ака, - деди у босиқлик билан, - ҳаётда ҳамма нарса бўлиши мумкин. Сиздан илтимос, фақат оғир бўласиз, ўзингизни қўлга оласиз. - Бу пайтда бош лаборант четга бурилиб, оғзини бекитиб, қиқирлаб кулди. Врач ўқрайиб қараб қўйгач, тез жиддий қиёфага кирди.\n- Нима гап, доктор? – ҳам ваҳима, ҳам ҳайрон ҳолатда врачнинг оғзини пойлади Саримбой.\n- Энди бу ерда сиздан бекитадиган гап йўқ, тўғрисини айтмасак бўлмайди. Пешоб, яъни сийдик таҳлили сизни ҳомиладор, деб хулоса беряпти.\n- Э-э-э, нималар деяпсиз, доктор. Ҳазилингизни қўйинг-е, у жойидан туриб, тиржайиб, врачнинг столига яқин борди.\n- Бу ҳазил эмас, - деди доктор. - Сиз аввал жойингизга ўтириб олинг, мен сизга ҳаммасини батафсил тушунтираман.\nСаримбой яна қайтиб жойига ўтирди. Энди врач ҳалиги қоғозларни қўлига олиб, тушунтира бошлади.\n- Бунақа ҳодиса ҳали тиббиёт тарихида бирон марта қайд этилмаган бўлиб, ниҳоятда камёб ва ноёб воқеа ҳисобланади. Шунинг учун ҳам бу нарсанинг ҳудудимизда содир бўлганлиги биз учун ҳам катта обрў, э, йўғ-е, обрў эмасу шов-шув бўлади, демоқчиман. Врач Саримбойга синчков қараб қўйди. Агар интернетда чиқиб кетса борми, ажаб эмас геннислар китобига тушиш…\n- Ана, у кишини қаранг, - деди шу пайт бош лаборант. Пешонасидан реза-реза тер чиқиб, оғзини каппа-каппа очиб, қисқа-қисқа нафас олиб, кўзлари олайиб, ҳушидан кетаётган Саримбойга ишора қилиб.\n- Сув! – деди врач шошилиб, - ана, графинда, юзига сепинг, ичкизинг!\nБош лаборант графиндан кафтига сув олиб, Саримбойнинг юзига сепди. Ярим пиёла сувни унинг лабларига тутди. Врач узатган сочиқни олиб, беморнинг юзига елпита бошлади.\nҲайтовур Саримбой кўзини очди.\n- Унақа эмасда, ака, - деди Саримбой ўзига келгач врач. - Мен сизга оғирроқ бўлинг, деб огоҳлантиргандимку, ахир. Бу ниҳоятда жиддий ҳодиса. Ер юзида саккиз ярим миллиарддан ортиқ аҳоли бўлса, шу пайтгача бунақа воқеа қайд этилмаган.\n- Бўлинг! – деди врач, бош лаборантга, - ташқарига, ҳовлига олиб чиқиб, тоза ҳавода айлантиринг. Чорак соатдан сўнг хонамга олиб кирасиз.\nТоза ҳавода айлангач, Саримбой анча тузук бўлиб қолди.\n- Ака сиз бекорга ҳаяджонланяпсиз, - деди врач Саримбой хонага киргач.\nУнинг аҳволидан анча хавотирга тушиб қолган бош врач энди астойдил юмшоқлик билан муомала қилишга ўтди:\n- Бу охирги хулоса бўлолмайди. Ускуналаримиз ҳаммаси хориждан келтирилган. Энг замонавий. Эртага эрталаб яна пешобингизни олиб келинг. Эртага таҳлилнинг тепасида ўзим тураман. Ҳа, дарвоқе, - деди гўё қўққисдан эсига тушиб қолгандай, - қон ва пеобни топширгач, албатта, лаборант билан бирга менинг хонамга киринглар.\nЭртаси куни Саримбой қон ва пешоб топшириб, бош лаборант билан врач хонасига кирди.\n- Ёзинг, - деди лаборантга врач, - беш кун ичида қуйидагиларни келтириши шарт. Биринчи, қайси маҳаллада яшайди ва нечта қўшниси бор. Иккинчи, камида бешта қўшнидан Саримбойни яхши таниши ҳақида тушунтириш хати. Учинчи, маҳалладан маълумотнома. Тўртинчи… ёзаяпсизми, - у лаборант ёзаётган қоғозга нигоҳ ташлади.\n- Хў-ў-ў, ёзаверинг. Нечанчи эди. Ҳа, тўртинчидан…\nШу пайт талмовсираб тилга кирди Саримбой:\n- Шу нарсаларнинг ҳаммасини ёзиш шартми, бир оғиз «ҳомиладор эмас» деб ёзиб қўя қолсангиз бўлмайдими?\nВрач унинг гапини шартта кесди:\n- Ҳўвввв, ака, тушунсангиз-чи, бу жиддий масала, яқинда юқоридан текшириш келяпти. Битта сиз учун ишимдан айрилиб, жавобгар бўлишни хоҳламайман. Менда ҳам бола-чақа бор. Текшириб келувчиларга каллам билан жавоб бераман, ахир.\n…Туғруқхона таъмирланаётгани, архивнинг ишламаётгани учун ана шу икки муассасадан ташқари барча ҳужжатлар уч кундаёқ тўғри бўлди. Саримбой ўн тўққизта қоғозни битта жилдга солиб, қўлтиққа қисди-да, бошидан калтак еган эчкидай гандираклаб, диспансерга борди. Ахир у «ҳомиладорсан», дейишганларидан буён беш кеча мижжа қоқмади-да. Бу орада бечора хаёлнинг қайси кўчаларига кириб чиқмади, десангиз.\nВрач уни қучоқ очиб кутиб олди:\n- Э, қаёқларда юрибсиз? Кутавериб тоқатимиз тоқ бўлди-ку, ака!\nСаримбой қўлтиғидаги папкага ишора қилди:\n- Мана бу ҳужжатларни…\n- Э-э-э, отворинг, бу ҳужжатларингизни ёки уйингизга олиб бориб эсдаликка сақлаб қўйинг.\nҲали Саримбой билан олдинма-кетин кириб келган бош лаборантга: «Сиз гапиринг» дегандай имо қилди бош врач.\n- Қон таҳлилингиз ҳам, пешоб таҳлилингиз ҳам жуда аъло даражада. Уч-у қирқ бир.\nШу пайт Саримбойнинг елкасига кафтини қўйди врач:\n- Ҳақиқий эркак, - у мамнун жилмайди.\n- Фақат, - деди бош лаборант давом этаркан чайналиб: - фақат бир узрли тарафи шунда-ки…\n- Қанақа узрли тарафи, яна нима? – ранги докадек оқариб, лаборантнинг юзига тикилди Саримбой.\n- Йўқ-йўқ, - деди лаборант, - сиз қўрқманг, бундан олти ой муқаддам баҳорда турмушга чиққан Нашифа деган санитар қизимиз каридорни юваётганида сиз қўйган идишни пол таёқ билан туртиб, билмасдан тўкиб юборган. Бошлиқдан гап эшитишдан қўрқиб, кейин у ёғи ўзингизга маълум.\n- Кеча йиғилиш ўтказиб, қатъий огоҳлантириш бердик, - деди врач. – Бу ишни яна такрорласа, вазифасидан озод қилишга қарор қилдик.\n- Боринг! – деди у лаборантга: - Нажифанинг ўзини олиб келинг, бу ерга. Кечирим сўрасин бу кишидан.\n- Кеча ўзи бўлари бўлди, - деди бош лаборант. - Ҳомиладор аёлга ҳаяжонланиш мумкин эмас.\n- Ундай бўлса қўяваринг, шарт эмас. Хўп, ака, - врач Саримбойга қўл чўзди.\nСаримбой диспансер ҳовлисида худди ҳаммомдан бўғриқиб чиққан одамдай, кўксини тўлдириб, чуқур нафас олди астойдил керишди ва илдам одимлаб кетди.


Терлашга қарши воситаларнинг қадоғида «дезодорант» ва «антиперспирант» деган ёзувга кўзингиз тушади. Хўш, уларнинг фарқи нимада? Биринчи навбатда, уларнинг таркиби ва қўллаш усуллари бошқа-бошқа эканлигини таъкидлашни истардик.\nДемак, дезодорант ўткир ҳидли восита бўлиб, айнан ўша ҳид ҳисобига тананинг бадбўйлигини яширади. У терлашга қарши курашмайди. Таркибида спирт сақлагани учун терини қуритиши мумкин. Аллергияга мойил кишиларга ўткир ифорли воситалар тавсия этилмайди. Расталарда таркибида «спирт 0 га тенг» деган ёзувли воситалар ҳам бор. Улардаги спирт ўрнини триклозан моддаси алмаштиради. Бу моддани хавфсизлар қаторига қўшиш мумкин.\n«Антиперспирант». Унинг таркибидаги алюминий тузлари (алюминийхлорид) тер ажралувчи катакчаларни худди қопқоққа ўхшаб ёпиб қўяди. Шу ўринда бу хавфли эмасми, деган савол туғилиши табиий. Танамизда 3000 тадан 7000 тагача тер безлари мавжуд бўлиб, баъзиларининг фаолияти механик тарзда чекланганда, бошқалари жадалроқ ишлай бошлайди, натижада тер, барибир, организмдан чиқиб кетади.\nАнтиперспирантларнинг махсус даволовчи турлари ҳам борки, уларни фақат дорихоналардан харид қилишингиз мумкин. Оддийларида алюминий тузлари миқдори 1-2 фоизни ташкил этса, даволовчиларида 15-20 фоизга етади. Одатда дерматолог-шифокор тавсиясига кўра кучли терлашни бартараф этиш учун кўлланилади. Уларнинг худди дори воситаси сингари қўллаш йўриқномаси ҳам бўлади. Даволовчи воситани тоза ва қуруқ терига, иложи бўлса кечқурун уйқудан аввал, баданни феннинг илиқ ҳавосида қуритиб, кейин суртилади. Шунда кимёвий моддалар ўз таъсирини кўрсата бошлайди. Нам терига қўлланилган антиперспирант бутунлай бесамар ҳисобланади. Шунингдек, даволовчи воситаларни кўп терлайдиган аъзолар: қўл, оёқ, лабнинг устки қисмига ҳам қўллаш мумкин.\nЎсмир ёшга етмаган болаларнинг организмида апокрин тер безлари ишламаганлиги боис тер ҳиди ўткир бўлмайди. Болаларга ўсмир ёшга қадар дезодорант ва антиперспирантлардан фойдаланиш тавсия этилмайди.\nБугунги кунда шарчали, спрейли, гелли ва совунли антиперспирантлар мавжуд бўлиб, улардан шарчали ва геллиси либосда деярли из қолдирмаслиги аниқланган. Спрей ва совунли тури эса озми-кўпми из қолдириши мумкин. Восита хариди чоғида шу маълумотни инобатга олиб кўйсангиз, янглишмайсиз. Яна таркибига диққат билан назар ташланг, агар «тальк» сўзи бўлса, либосда оқ доғлар қолдириши мумкинлигини эътибордан четда қолдирманг.\nОксфорд университети олимлари томонидан эълон қилинган мақолада антиперспирантлар саратон чақириши ҳақидаги фараз тасдиқланмаганлиги маълум қилинган. Бироқ бу воситаларни эндигина мўйлардан тозаланган терига қўллаш мумкин эмаслигини унутманг. Иккинчи муҳим қоида эса оддий антиперспирант ва дезодорантлардан фойдаланганингиздан кейин уйқуга кетишдан аввал, албатта, душ қабул қилинг. Шунда тери катаклари нафас ола бошлайди. Спорт билан шуғулланишни режалаштирган бўлсангиз, воситалардан фойдаланмаганингиз маъқул.


Саломатлик сирлари | Қандай қилиб қаришни кечиктириш мумкин, ёки ёшаришни яна бир сири.\nҚандай қилиб қаришни кечиктириш мумкин, ёки ёшаришни яна бир сири.\nНима учун биз қариймиз\nБизни организмимиз ҳужайралардан ташкил топган бўлиб, улар бўлинишга қодир. Яъни улар янгиланиш пайтида ўзига ўхшаган ҳужайраларни копия қилиб қолдиради. Биринчи қарашда агар ҳужайралар тинимсиз янгиланса, демак организм абадий яшаши мумкиндай туйилади. Лекин биз биламизки, буни иложи йўқ.\nҲужайрани энг муҳим қисми – бу хромосомалар бўлиб, уларда ҳужайрани вазифаси ва яшаш даври ҳақидаги маълумот сақланади. Ҳужайра бўлинаётганда, хромосомалар ҳам бўлинади, ўзидаги зарур маълумотларни копиясини қолдирган ҳолда.\nХромосомалар учида ўзига хос қисмлар бор бўлиб, уларни теломер деб аталади. Мана улар микроскоп остида қандай кўринади – ёришиб турган қисмлар.\nБу қисмлар ҳимоя вазифасини бажаради – бошқа хромосомалар, оқсиллар ва вируслар билан боғланишга тўсқинлик қилади. Булар бўлмаса бизни ирсий кодимиз ўзгариб кетади. Хромосомалардаги маълумотлар (код) ўзгариши – бу рак ва бошқа касалликлар дегани. Кучли зарарланиш бўлганда ҳужайра ўзини тўғри копия қила олмай қолади.\nТеломерлар ҳар сафар ҳужайра бўлинганида, бўлина олмай, балки қисқариб боради. Шунинг учун организмни қариш жараёни - бу жужайраларнинг кўплаб бўлиниши натижасида теломерларни қисқаришидир. Ахир бўлинган янги ҳужайра энди қисқароқ теломерга эга бўлади. Қуйидаги жадвал бу жараённи қандай амалга ошишини кўрсатади.\nИнсон қанча кўп яшаса, шунча кўп ҳужайралари бўлиниб, шунга яраша маълумот йўқотилади. Шунинг учун кексалар ёшларга нисбатан ёмонроқ кўринадилар – чунки уларда муҳим маълумоти йўқолган ёки камайган ҳужайралар кўп. Ҳаммасидан тезроқ тери қарийди – ахир тери қаламлари тез янгиланади.\nКалифорния университети олимлари теломерларни ўлчаш йўли билан, аниқлашдики, танимиздаги ҳар хил аъзо ва тўқималар бир хил тезликда қаримас экан. Мисол учун, соғлом аёл кўкраги танасини бошқа қисмларига нисбатан 2 – 3 ёш қари, юраги эса 9 – 10 йилга ёш экан. Бу феноменни сабаби ҳали аниқлангани йўқ, лекин изланишлар давом этмоқда.\nБостондаги аёллар касалхонасининг Бригама лабораторияси раҳбари профессор Томас Сторер айтадики, биз ирсиятимизга тўғридан тўғри таъсир қила олмасакда, уларни ҳолати бизни ҳаётимиз давомида нима қилаётганимизга, яъни қандай яшаётганимзга жуда боғлиқ. Бошқача айтганда, бизни ҳаёт тарзимиз қариш жараёни тезлигига таъсир қилади. Олимлар билишларича, биз қаришни тезлатиш ёки секинлатишга таъсир қила олар эканмиз.\nСпорт билан мунтазам шуғулланувчи кишиларни юрак – томир тизими, спорт билан шуғулланмайдиган тенгдошларига нисбатан икки баробар ёш экан. Circulation журналида чоп этилган илмий изланиш маълум қилдики, олти ойгина аэроб чидамлиликни оширувчи машғулотлар билан шуғулланиш (югуриш, велоспорт, эшгак эшиш каби), ҳатто 50 ёшдан ошган инсонларни ҳам нафас тизимини бутунлай тикланишига ёрдам бераркан.\n«Сиз, барча аъзоларингиз тўғри ишлашини учун, жисмоний фаолликни имкон қадар узоқ давом эттиришингиз керак. Лекин дам олиш ва тикланишни унутманг » - дейди медицина фанлари доктори Джастин Магер.\nАмерика спорт тиббиёти колледжи ахборотига кўра, 40 ёшдан бошлаб бизнинг мушакларимиз ҳолати ҳар йилда 5% ёмонлашиб бораркан. 60 – 70 ёшдан кейин мушаклар заволи жуда тезлашади.\n«Клиник эндокринология ва метаболизм» (The Journal of Clinical Endocrinology & Metabolism) журналида чоп этилган изланиш хабарига кўра, мушакларни қариш тезлигини, кардио ҳамда кучни оширувчи машғулотлар секинлатар экан. Ҳатто сиз умуман спорт залига бормаган бўлсангиз ҳам, ҳозирдан ҳолингиздан келиб чиқиб шуғулланишни бошланг. Ёшни аҳамияти йўқ. Қанча тез бошласангиз, шунча тез тикланишга улгурасиз. Бундай машғулотлар тўғри бажарилганда қон ва модда алмашинуви яхшиланиши туфайли буғунларда ҳам тикланиш, ёшариш жараёнлари бошланади. Мен буни мутаҳасис сифатида кўриб келаяпман.\nҚариш жараёнини секинлатувчи энг яхши услуб – бу жисмоний ҳаракат фаоллигини юқори даражада имкон қадар узоқроқ давом эттириш керак. Германиялик олимлар узоқ масофага югурувчи инсонларни ва спорт билан шуғулланмайдиган оддий инсонларни хромосомаларидаги теломерларни ўлчаб таққослашди. Натижа кутилгандан ҳам зиёд бўлди – югурувчилар теломери 75% узун экан.\nБу - уларни ҳужайраларини, кам ҳаракатли ҳаёт тарзи билан яшовчи тенгдошлариникига нисбатан ёш эканлигидан далолат беради. Қаришни секинлатишни истайсизми – югуриш билан ёки ўзингизга мос спорт тури ёки бирор жисмоний ҳаракат билан шуғулланинг. Ҳаракат – бу ёшлик ва ҳаётдир! Ёшингизни аҳамияти йўқ, олдин шуғулланмаган бўлсангиз ҳам аҳамияти йўқ, муҳими ҳозироқ жисмоний фаолликни бошланг. Буни кечи йўқ.


Шахс | bekajon\nЧиройли қомат сари\nБолангиз соғлом бўлсин!\nДунё таниган аёллар\nКарьера ва омад\nБек ва Бекажон\nБек, сиз учун!\nРуҳиятнинг рангин олами\nЖаҳон юлдузлари ҳаётидан\nУзун, соғлом ва мустаҳкам сочларнинг 4 сири\n«Душанбадан бошлаб озаман!»\nБош саҳифа › Шахс\n«Сумалакдан тош топдим» ёхуд Ҳусниддин Холиқовни ёдлаб…\nУмрбоқий одамлар бўлмайди, лекин умрбоқий амаллар, ижод намуналари бўлади. Ҳар йили кўклам келиб, Наврўз шодиёналари юртимиз бўйлаб кезганида марҳум хонанда Ҳусниддин Холиқовнинг «Сумалакдан тош топдим» номли қўшиғи беихтиёр хаёлимизга келади. Бу қўшиқнинг жозибадорлиги, оҳанрабоси, юракдан ижро этилгани ҳам унинг умрбоқийлигига сабаб бўлса ажабмас. Бугун «Сумалакдан тош топдим» қўшиғи ва унинг ижрочиси хонанда Ҳусниддин Холиқов тўғрисида тўхталишни лозим деб топдик.\n«Ёзувчининг аёлига осон тутманг»\nЁзувчининг аёли! Бу ном гарчи кимларнингдир наздида бахтиёр аёл сиймосини гавдалантириб, ҳавас уйғотса-да, лекин бундай «мартабадаги аёл» бўлишнинг ўзи бўлмайди. Ижоднинг оташида ёнган, бутун қалбу шуурини адабиётга бахшида қилган инсон билан ёнма-ён яшаш, унинг шодлигу ҳасратида ҳамдам бўлиш фақат ёзувчининг аёлигагина хос. Ёзувчи туғма истеъдод соҳиби бўлса, унинг рафиқаси адибни севимлилик даражасига етказувчи фидойи малакдир. Ўзбекистон халқ ёзувчиси Ўткир Ҳошимовнинг рафиқаси Ўлмасхон Ҳошимова ҳам ана шундай фидойи умр йўлдош бўлибгина қолмай, адибнинг асарларини жуда теран англаган ўқувчи ҳамдир.\nЛеонардо Ди Каприо: «Онам танлаган қизга уйланаман!\nГазетамизнинг ўтган сонларида «Оскар ололмаган машҳурлар» ҳақида маълумот бергандик. Унда «Ромео ва Жульетта», «Титаник» ҳамда «Буюк Гэтсби» фильмларида бош ролни ўйнаган актёр Леонардо Ди Каприо ҳалигача юқорида номи тилга олинган мукофотга сазовор бўлмаганини ёзгандик. Яқинда АҚШнинг Лос-Анжелес шаҳрида ўтказилган навбатдаги «Оскар» тақдимотида Леонардо Ди Каприо «Омон қолган» фильмидаги роли учун олтин ҳайкалчани қўлга киритди. Бу воқеа нафақат актёр, балки унинг дунёдаги миллионлаб мухлислари учун ҳам қувончли воқеа бўлди. Олтинчи уринишдан сўнг ғалабага сазовор бўлган актёр залда туриб мухлислари ва ҳамкасбларига миннатдорчилик билдирар экан, кўзи намланди. Ҳурматли муштарий, келинг, бугун сиз билан ўтмишга саёҳат қилиб, Леонардонинг «Оскар» олгунига қадар босиб ўтган ҳаёт йўли билан танишамиз.\nКулиш яхши, кулдириш бахт!\nЕтти ёшли Женя залда ўтирган минглаб одамларни кулдираётган кишини кўриб, ҳавас қилган. Уруш азобларини кўрган, ҳорғин ва бахтсиз инсонлар унинг гапларидан маза қилиб кулишаётганидан завқланиб, «ҳаётда бундан-да, чиройли ва савобли иш бўлмаса керак», деб ўйлаган. Бу ҳавас унинг ҳаёт йўлини белгилади.\n«Онамдан қолган тошойна қани?» ёхуд иллатларимиз устидан кулиб кетган актёр\nЭргаш Каримов таваллудининг 80 йиллигига Машҳур кулги дарғаси Юсуфжон қизиқ Шакаржонов «Мен бу дунёга сизлар билан кулишгани келдим», деган экан. Худди шу сўзларни севимли санъаткоримиз Ўзбекистон халқ артисти Эргаш Каримов ҳақида ҳам айтиш мумкин. 2009 йилнинг 4 август куни Эргаш Каримовнинг вафоти ҳақида тарқалган хабарни санъатсеварлар гўё ўз яқинларини йўқотгандек, оғир жудолик, дея қабул қилдилар. Чунки уни ҳамма бирдек яхши кўрарди... Агар у киши ҳаёт бўлганларида, шу кунларда 80 ёшда бўлар эдилар (актёр 1935 йил 26 октябрда таваллуд топган). Бугун халқ ардоқлаган санъаткорни ёдга олдик.\nШу йилнинг 25 сентябрь куни Ўзбекистон халқ артисти Ўлмас Алихўжаев оғир хасталикдан сўнг оламдан кўз юмди. Ўйлаб кўрсак, Ўлмас Алихўжаев кейинги йилларда матбуотда негадир интервью бермаган экан. Сўнгги марта Ўлмас акани телевидениедаги бир кўрсатувда интервью берганини ҳисобга олмасак, у кишини ўзимиз ҳам бир неча марта сўроқлаб бориб, газетамиз учун суҳбат уюштиришимизни илтимос қилганимизда, узр сўраб, эътироз билдирганди. Ўлмас Алихўжаев ҳақида биз нималарни биламиз?\nҚалбларда қолган Ўткурий\nХазонрезги фаслнинг 21 сентябрь санасида ўзбек санъати оғир жудоликка учради. «Ўткурий» бўлиб томошабинларнинг қалбидан алоҳида ўрин эгаллаган, бетакрор роллар ижрочиси, Ўзбекистон халқ артисти Обид Юнусов вафот этди. Қон-қонига сингиб кетган санъатга фидойилик Обид Юнусовни санъатимизнинг чинакам юлдузи, бетакрор санъаткори даражасига кўтарганди.\nНАФРАТДАН ҚУВОНГАН АКТЁР\nСалбий роллар устаси сифатида томошабинларнинг ёдида қолган Ўзбекистон халқ артисти Тўйчи Ориповнинг ўлими ҳақидаги хабар, унинг мухлислари, ўзбек театри санъатининг ихлосмандлари қалбига қайғу солди. Зеро, унинг бир-бирига ўхшамаган роллари, ўзига хос ижрочилик маҳорати билан яратган образлари томошабинлар меҳрига сазовор бўла олган актёрлар қаторида муносиб ўрни бор эди...\nГавҳар Зокирова: «Ўшанда сезгандим…» ёхуд Жамшид Зокировни хотирлаб…\nҲаётини санъатга бағишлаган машҳур Зокировлар сулоласининг вакили Ўзбекистонда хизмат кўрсатган артист Жамшид Зокиров турфа роллари билан томошабинлар эътиборини қозонган санъаткор эди. Театр ва кинода ҳали кўплаб роллар яратиши мумкин бўлган истеъдодли актёр 2012 йилнинг 7 апрелида оғир хасталикдан сўнг бу ёруғ оламни тарк этди. У турли характердаги образларни тўлақонли ижро эта олиш қобилиятига эга актёр эди. Актёрнинг талқинидаги кўплаб драматик, комик ва ўткир характерли роллар мухлислари қалбида муҳрланиб қолди...\n«Бахтим шул, ўзбекнинг Зулфиясиман!»\n«…Нафақат ўз шеърлари, балки бутун ҳаёти билан ўзбек аёлининг маънавий қиёфасини намоён этган атоқли шоирамиз Зулфияхонимни ҳам мен ана шундай фидойи инсонлар қаторига қўшган бўлардим. Унинг жаҳон минбарларидан янграган шеърлари Шарқ аёлининг ақлу закоси, фазлу камолининг ёрқин ифодаси сифатида миллионлаб шеърият мухлисларига одамийлик, муҳаббат ва садоқатдан сабоқ берган, десак, муболаға бўлмайди. Лекин бу мураккаб ҳаёт қалби ўз халқи ва Ватанига меҳр-муҳаббат билан тўлиб-тошган, дунёдан эзгулик ва гўзаллик излаб яшаган бу аёлни ҳамма вақт ҳам аягани йўқ. Аслида, бу дунёда айрилиқ ва ҳижрон азоби барчанинг ҳам бошида бор. Аммо ғам-андуҳ ва ҳасратларини матонат билан енгиб, тоғдек бардоши билан вафо ва садоқат рамзига айланган Зулфия опа сингари аёллар ҳар қандай юксак ҳурмат ва эҳтиромга муносибдир». И.А.Каримов\nИвирсиқ келин, бебара рўзғор, аросатдаги эркак…\n«Қайнонам ёмон, турсам ўпоқ, ўтирсам сўпоқман»,...\nЎзингни рўзғорга тайёрла!\nСавол: - Ёшим 27 да. Отамнинг уйига қайтиб келганимга ...\nИжара куёв машмашаси\nСавол: - Дўстим шаҳарга келиб ўқишга кирди ва бир...\nБу асарни ёзишни ўн икки йил аввал бошлаган эдим. Баён...\nСОЧИМ ЎССИН ДЕСАНГИЗ…\nАзиз муштарийлар, севимли газетангизда нималар ҳақида ўқишни истайсиз?...\nФойдаланувчилар: 19 Мехмон\nПаролингиз e-mail га юборилади\nИсм еки e-mail:\nСайтимиз ҳақида фикрингиз?\nҲеч қандай таассурот уйғотмади!\nФототанлов “Юртим жамоли”\nEssaychampions.com scan: number one place to obtain academic assignments promptly & punctually\nDurchschau von wissenschaftliche Arbeit Online-Schreibunternehmen für Examenskandidaten\nBegutachtung von medizinischer Text online Schreibbetrieb für Studis\nЭнг кўп ўқилган…\nТОКЧАДАН ТОПИЛГАН ХАЗИНА\nНЕГА АЙРИМ ҚИЗЛАРГА СОВЧИ КЕЛМАЙДИ?\nЭНДИ КАЛЛИК МУАММО ЭМАС! Юртимизда соч экиш бўйича илк операция амалга оширилди\n"Бекажон" газетаси манзили:\nСамарқанд, Мирсаид Барака кўчаси, 65-уй.\nТелефон: 8(366) 210-01-17\nТошкент шаҳридаги офис:\nБуюк Турон 41, 1022-хона.\nТелефон: 8(371) 236-05-48\n© bekajon.сом - Барча ҳуқуқлар ҳимояланган.


Никоҳнинг шариатимизга киритилиш ҳикматлари — Ibrat.uz\n07/04/2020 admin Бош саҳифа 0\nБахтли оилалар туфайли бахтли жамият вужудга келади. Динимизда оила қуриб яшаш савобли амаллардан бири ҳисобланиб, уни қандай ташкил қилиш, унинг бошлиғи ким бўлиши, аъзоларининг ҳуқуқлари, фарзандлар тарбияси, аъзолари ўртасида чиқадиган келишмовчиликларни муолажа қилиш каби оилавий ҳаётнинг барча масалаларига жавоб берилгандир. Аллоҳ таоло оила қуриб яшаш инсоний фитратга мувофиқ эканини эслатиб, шундай марҳамат қилган:\n“Сизлар эслатма олишларингиз учун Биз ҳар бир нарсани жуфт-жуфт қилиб яратдик” (Зориёт сураси, 49-оят).\n“Сизларнинг орангиздаги тул (эркак ва аёл)ларни ҳамда қул ва чўриларингиздан яроқлиларини уйлантирингиз! Агар (улар) камбағал бўлсалар, Аллоҳ уларни ўз фазли билан бойитур. Аллоҳ (фазлу карами) кенг ва доно зотдир” (Нур сураси, 32-оят).\n“Никоҳ менинг суннатимдир. Ким мени суннатимга амал қилмаса мендан эмас. Турмуш қуринглар! Зеро, мен қиёмат куни сизларнинг кўплигингиз билан фахрланаман” (Имом Ибн Можа ривоятлари).\n“Уч тоифа кишиларга ёрдам бериш Аллоҳнинг зиммасидадир”, … (улардан бири), “ўз иффат-покдомонлигини сақлаш истагида уйланиб-турмуш қилувчидир” (Имом Аҳмад ривоятлари).


Ёшларимиз Косонсойдаги йиғинни якунлашди | "NAVBAHOR" FUTBOL JAMOASINING RASMIY WEB SAHIFASI\nЁшларимиз Косонсойдаги йиғинни якунлашди\nИккинчи даврага тайёргарликни Наманганда давом эттираётган жамоамиз ёшлари бугун Косонсой туманида ташкил этилган ўқув-машғулот йиғинини якунлашди. Ёшларимиз вилоятимизнинг тоғли туманида машғулотларда иштирок этиш билан бир қаторда сўлим табиат қўйнида дам олиш имконига ҳам эга бўлишди. Ёш футболчиларимиз Косонсойдаги йиғин давомида биринчи лига вакили “Косонсой” жамоаси билан иккита назорат ўйинида майдонга тушишди. Дастлабки учрашувда 0:2 ҳисобида имконият бой берилган бўлса жавоб баҳсида ёшларимиз 6:0 ҳисобида ғалаба қозонишди. Айни пайтда мураббийлар бир қатор ёшларни синовдан ўтказаётганлигини айтиб ўтиш жоиз. Шу сабабдан иккинчи даврада таркиб анча ёшаради. Ёшларимиз навбатдаги назорат ўйинини 22 июль куни Андижонда “Андижон” ёшларига қарши ўтказишади.


18 апрел 2021, Тошкент вақти: 05:45\nТожикистонлик журналист Хайрулло Мирсаидов.\nТожикистонлик журналист Хайрулло Мирсаидов Хўжанд суди томонидан сиртдан 8 ой қамоқ жазосига ҳукм қилинди. Журналист суд томонидан “аввалги суд қарорини бажармаганликда” ва “мамлакатни рухсатсиз тарк этганлик”да айбдор деб топилди.\nШундан сўнг Сўғд вилоят суди журналист Xайрулло Мирсаидовни 2017 йилнинг 22 август куни суд залидан озод қилган. Xайрулла Мирсаидовни 12 йил озодликдан маҳрум этиш тўғрисидаги биринчи суд инстанциясининг ҳукми бекор қилинган ва журналистга 80 минг сомоний (8,5 минг доллар) жарима тўлаш ва жамоат ишларига жалб қилиш жазоси қўлланилган.\nХайрулло Мирсаидов айни пайтда Тожикистондан ташқарида яшамоқда.


00:00 / 29.08.2012 | eski savollar | 877\nҲурматли устоз, бугун интернетда Нақшбандия ва Шозилия тариқатидаги Дог'истонлик Шайҳ Саид Афанди бир аёлнинг у ёқнинг уйига кириб, узини портлатиб юборгани оқибатида ҳалок булгани малум қилинди. Бу амалиёт ортида уша эрдаги "салафи" гуруҳлар борлиги айтилмоқда. Бу кишининг "айблари" суфи булганликлари ва уларни танқид қилганлари дейилмоқда. Бу Шайҳни олдин танимасамда, у киши ҳақида интернетда уқиб курдим. Ма'лумотларга кура у киши аҳли сунна уламолардан булган. Очиг'и бу қотиллик мани ута маҳзун қилди. Узини узи диндор деб билган ва Исломга амал қилаётганликни даво қилганлар қайси ақл ва илм билан бунақа ишга қул урмоқдалар, ҳайронман. Буларни қилган иши айни ҳаворижларни қилган ишидан фарқ қилмаяпди. Бунақада мусулмонлар орасида катта фитна чиқиб кетиши ҳеч гап эмас. Устоз бу фитнанинг олдини олиш учун нималар қилиш лозим? Сиз бу инсонни танирмидиз? Аллоҳ раҳмат қилсин!Аллоҳ субҳанаҳу wа та'ала Узи биз мусулмонлар турли фитналардан сақласин!ЖазакАллаҳу кҳайр..\n- Мен ҳам шайх Саид Афанди раҳматуллоҳи алайҳини сиз каби сиртдан билар эдим. Ушбу ишнинг ўзи катта фитнадир. Мусулмонлар бундай ишни хаёлларига ҳам келтирмасликлари керак. Бу каби ишлар фақатгина мусулмонларга зарар келтиради. Ислом душманларининг тегирмонига сув қуяди. Ҳамма мусулмонлар бир тан, бир жон бўлишлари керак.


Қулупнайни 3 кунгина сақлаб бўлади. Бу вақтда унинг таркибидаги С витамини, полифеноллар ва антиоксидантлар йўқолмайди. Қулупнайни 4-5 кун музлаткичда сақлаб ейиш мумкин, аммо фойдали моддалари йўқолган мевадан наф йўқ.\nҚулупнайни музлатгичга қўйишдан аввал орасидаги барча чириганларини олиб ташланг. Сўнг уни оғзи ёпиладиган идишга солиб қўйинг, шунда намлиги йўқолмайди. Қулупнайни хона ҳароратида ёки тўғридан-тўғри қуёш нурлари тушадиган жойда сақламанн, акс холда у саноқли соатлалрда истеъмолга яроқсиз бўлиб қолади.\nҚишда ҳам қулупнай ейишни истасангиз, уни аввал яхшилаб ювинг, сўнг қуришини кутинг. Ясси идишга устма-уст эмас, бир қатор қилиб териб чиқингда, ранги ўзгармаслиги учун устигалимон шарбатидан томизиб, идишни ёпиб, музхонага қўйинг.


Минскдаги норозилик акцияларида ҳибсга олиш бошланди » STV teleradiokompaniyasi\nSTV teleradiokompaniyasi » Новости » Халқаро янгиликлари » Минскдаги норозилик акцияларида ҳибсга олиш бошланди\nОдамлар шаҳарнинг турли нуқталаридан полиция бўлимларига – шимоли-ғарбдаги Мястровская кўчаси, «Ковальская Слобода» метро станцияси, «Звезда газетаси» проспектининг жануби-ғарбий қисмидан, Сухарево тумани ва Столетова кўчасидан олиб келинган. Соат 14:30 гача 35 нафарга яқин фуқаро ҳибсга олингани маълум бўлди.\nОммавий ҳибсга олишдан қочиш учун намойишчилар шаҳар марказида эмас, балки уйлари олдидаги кўчаларда тўпланишмоқда.\nБундан ташқари, россиялик журналистлар, РИА Новости ва «Интерфакс» вакиллари ҳибсга олингани ҳақида маълум қилинди. Аммо ҳужжатлари текширилгач, улар озод этилди.\nКеча, 6 декабрь куни Беларусда мухолифларнинг «Озодлик марши» акцияси бўлиб ўтди. Тушки соат 12:00 дан бошлаб хавфсизлик кучлари Минск маркази ва пойтахтнинг бошқа ҳудудларини ўз назоратига ола бошлади.\nМаълумки, Беларусда 9 август куни бўлиб ўтган президентлик сайловларидан сўнг бошланган оммавий норозилик намойишлари тўрт ойдирки, ниҳоясига етмаяпти. Расмий натижаларга кўра, олтинчи муддатга сайланган Лукашенко 80 фоиз овоз олган. Қаршилар сайловлар сохталаштирилган деб ҳисобламоқда, дея хабар тарқатди халқаро хабарларга асосланиб "Зарафшон" газетаси сайти.\n28 декабрь Қозоғистонда умуммиллий мотам куни деб эълон қилинди\nИроқ бош вазири Одил Aбдулмеҳдий истеъфога чиқишга қарор берди\nЭронда нефт нархининг кўтарилишига қарши намойишларда мингга яқин одам ҳибсга олинга\nХитой иккита иттифоқ ҳудуди ташкил этилгани юзасидан Ҳиндистонга норозилик билдирди. Бу ҳақда Хитой Ташқи ишлар вазирлиги вакили маълум қилди.


Афғонистон президенти Ўзбекистон ТИВ раҳбарини қабул қилди\n19:49 / 24.01.2017\n2017 йилнинг 24 январь куни Ўзбекистон Республикаси Ташқи ишлар вазири Абдулазиз Камилов бошчилигидаги делегация Афғонистон Ислом Республикаси Президенти Муҳаммад Ашраф Ғани томонидан Қароргоҳи “Арг” саройида қабул қилинди. Бу ҳақда Ўзбекистон ташқи ишлар матбуот хизмати хабар бермоқда.\nВазир Афғонистон Президентига Ўзбекистон Республикаси Президенти Шавкат Мирзиёевнинг Ўзбекистонга расмий ташриф буюриш таклифи қайд этилган шахсий мактубини етказди.\nМулоқот давомида турли йўналишларда икки томонлама муносабатларни янада ривожлантиришнинг долзарб масалалари муҳокама қилинди.\nТаъкидланганидек, Ўзбекистон ва Афғонистон раҳбариятининг сиёсий хоҳиши туфайли мамлакатларимиз ўртасидаги муносабатлар бутунлай янги суръат ва хусусиятга эга бўлди. Бу сиёсий, савдо-иқтисодий, транспорт-коммуникация ва маданий-гуманитар соҳаларда ҳамкорликнинг фаоллашувида яққол намоён бўлмоқда.\nУчрашувда ўзаро аҳамият касб этадиган халқаро ва минтақавий сиёсат масалалари юзасидан ҳам фикр алмашилди.


Саудия Арабистонининг Яманга қарши 2100 кунлик урушида 17042 яманлик қурбон бўлган - Parstoday\nдекабр 24, 2020 14:38 Asia/Tashkent\nЯмандаги инсон ҳуқуқлари ташкилтоларидан бири Саудия Арабистони режимининг Яманга қааши 2100 кунлик урушидаги жиноятлари тўғрисида маълумотларни нашр этди.\nЭрон телерадиокомпаниясининг хабар қилишича, кеча Айнул-инсония инсон ҳуқуқлари маркази тарқатган ҳисоботида, Саудия Арабистонининг Яманга қарши 2100 кунлик урушида 17042 яманлик қурбон бўлган деб ёзди.\nИнсон ҳуқуқлари бўйича ушбу марказнинг ҳисоботида шунингдек, Саудия -АҚШ коалициясининг Яманга қарши ҳужумлари пайтида жами 17 042 киши ҳалоек бўлиб, қурбонлардан 3804 нафарини болалар ва 2389 анфарини аёллар ташкил қилган шунингдек бу ҳужумларда ҳозиргача 26 335 киши ҳам яраланган деб қўшимча қилди.\nСаудия режими коалициясининг ҳужумларида Ямандаги 9 минг 526 инфратузилма объектлари, шу жумладан 15 аэропорт, 16 порт, 305 электр станциялари ва 545 тармоқ ва алоқа станциялари нобуд этилган деб келтирилган ҳисоботда.\nАйнул-инсония инсон ҳуқуқлари ташкилоти, ўз баёниясида Саудиялик -АҚШлик коалициясининг ҳужумларида шунингдек Ямандаги 1099 мактаб ва ўқув марказлари, 133 спорт марказлари, 245 антиқа буюмлари, 47 медиа марказлари вайрон этилганини маълум этди.\nҲисоботда шунингдек Саудия коалицияси ҳужумлари оқибатида 569,283 уй ва турар -жойлар вайрон бўлгани айтилган.


19 январ 2021, 13:59\n19 январ 2021, 09:59\nҚозоғистон 1 февралдан «Спутник V» вакцинаси билан эмлашни бошлайди\nҚозоғистонда 1 февралдан «Спутник V» вакцинаси билан эмлаш жараёнлари бошланади. Йилнинг биринчи ярмида 2 млн киши, иккинчи ярмида эса 3−4 млн киши эмланиши режалаштирилган.\n18 январ 2021, 18:59\nЎзбекистон халқаро хавфсизлик индексида 14 поғонага пастлади\n2021 йилги халқаро жиноятчилик даражаси индексида Ўзбекистон хавфсизлик бўйича 40-ўринни эгаллади. 2020 йил ярим йиллиги бўйича ҳисоботда Ўзбекистон 26-ўринда эди.\n18 январ 2021, 11:34\nИндонезиядаги зилзила ва сув тошқини қурбонлари сони 96 кишига етди\nИндонезияда содир бўлган 6,2 балли зилзила ва сув тошқини оқибатида 96 киши ҳалок бўлди. 70 мингдан ортиқ аҳоли уйларини тарк этди.\n16 январ 2021, 14:24\nФаластин президенти Маҳмуд Аббос мамлакатда 15 йил ичида илк маротаба умумий (парламент ва президентлик) сайловларини ўтказиш тўғрисида фармон чиқарди.\n16 январ 2021, 12:20 1\nНидерландия ҳукумати истеъфога чиқди\nНидерландия ҳукумати болалар парвариши учун нафақа можароси туфайли истеъфога чиқди. Минглаб одамлар асоссиз фирибгарликда айбланган ва улардан бир неча йиллик пулларни қайтариб бериш талаб қилинган.\n15 январ 2021, 18:05\nЎзбекистон ва Тожикистон ўртасида халқаро авиарейслар тикланди\nЎзбекистон ва Тожикистон ўртасидаги доимий авиақатновлар тикланди. Рейслар 2020 йилнинг март ойида коронавирус пандемияси сабабли тўхтатилган эди.\nДунё бўйлаб 35 млн инсон COVID-19'га қарши эмланди\nҲозирда дунё бўйлаб жами 49 мамлакатда 35 млн киши коронавирусга қарши эмланди. Бир қатор мамлакатларда Pfizer/BioNTech, Moderna, AstraZeneca/Oxford ва Sinopharm каби компаниялар вакциналарини қўллашга рухсат берилган.\n15 январ 2021, 09:42\n«Ералаш»нинг бадиий раҳбари Борис Грачевский вафот этди\n«Ералаш» болалар киножурналининг бадиий раҳбари Борис Грачевский 71 ёшида коронавирусдан вафот этди.\n14 январ 2021, 17:15\nТрампга иккинчи маротаба импичмент эълон қилинди\nАҚШ Вакиллар палатаси АҚШ ҳукуматига қарши «исён қўзғатгани» учун Доналд Трампга импичмент эълон қилди. У АҚШнинг икки марта импичмент эълон қилинган биринчи президентига айланди.\n14 январ 2021, 15:00


Bugun Science. Инсоният Қуёшга ҳам етиб борди. Бу қандай амалга ошгани ҳақида 5 дақиқалик мутолаа - Bugun.uz\nBugun Science. Инсоният Қуёшга ҳам етиб борди. Бу қандай амалга ошгани ҳақида 5 дақиқалик мутолаа\n19:00 | 21-12-2021\n5-сониялик факт: 2021 йил инсон қўли билан ясалган аппарат Қуёшга етиб борган йил сифатида тарихда қолади.\nМулоҳаза учун 55 сония: Одамзот космосга чиқа бошлаганидан буён ярим асрдан сал кўпроқ вақт ўтди. Ернинг илк сунъий йўлдоши — «Спутник-1» 1957 йилда орбитага учирилган эди. Шундан сўнг, даставвал, 1961 йилда Юрий Гагарин коинотга парвоз қилиб биринчи фазогирга айланди. Турли модель ва мақсадлардаги автомат космик станциялар эса барча ички ва ташқи сайёралар томон учирилди.\nРоссиянинг «Спутник-1» сунъий йўлдоши\nХусусан, 1961 йилдаёқ Венера сайёраси томонга «Венера-1» аппарати учирилганди. Меркурийга эса 1974 йилда АҚШнинг «Mariner-10» аппарати етиб борган. 1969 йилда эса ҳатто одамзот Ойга қадам қўйган эди. Ундан аввалроқ эса, 1965 йилда «Mariner-4» Марсга етиб борган бўлса, «Pioner-10» ва «Pioner-11» аппаратлари 70 йилларнинг ўрталарида Юпитер ва Сатурнга етиб борган.\nЭнг ташқи сайёралар — Уран ва Нептун 80 йилларда «Voyager-1» ва «Voyager-2» автомат космик станциялари орқали тадқиқ қилинган эди. Сайёралар сафидан «қувилган» Плутон томонга эса ҳатто алоҳида аппарат — «Янги Горизонтлар» учирилган ва у ҳам 2015 йилда манзилга етиб борган.\nОдамзот қўли билан ясалган аппаратлар ҳаттоки сайёраларнинг йўлдошлари — Титан, Ой, Ио ва ҳoказоларга етиб борганига ҳам анча бўлди. Хусусан, Титан сиртига 2005 йилда зонд қўндиришга ҳам муваффақ бўлинган. Марсда эса айни дамда 5 та марскезар аппарат тадқиқот олиб бормоқда. Лўнда қилиб айтганда, машҳур кинофильмдаги қаҳрамон айтганидек, ҳозирда космик кемаларимиз бутун коинотни кезиб юрибди! Бироқ…\nАсосий қисм, 4 дақиқа: Қуёш системасидаги деярли барча йирик объектларга космик аппаратлар етиб борган бир пайтда коинотдаги биз учун энг асосий объект бўлмиш Қуёшнинг ўзига шу чоққача бирор аппарат етиб бора олмаган эди. Бу, албатта, биринчи навбатда Қуёшдаги ўта катта ҳарорат кўрсаткичлари билан боғлиқдир (маълумот учун, Қуёш тожи 2 миллион даражагача қизийди, ядросида эса ҳарорат 15 миллион даражадан зиёд бўлади).\nҚолаверса, Қуёшга учириладиган аппаратни ўта юқори ҳароратдан ташқари яна бошқа турдаги нурланишлар — ультрабинафша, гамма-нурлардан ҳам ҳимоя қилиш талаб этилади. Агар нурланишлардан ҳимоянинг тегишли чоралари кўрилмаса, аппаратга ўрнатилган асбоблар 1400 ℃ ва ундан баланд ҳароратларгача қизиши ва натижада ишдан чиқиши тайин. Шу сабабли ҳам, ташқарида аллақачон ХХI аср бўлишига қарамасдан, шу пайтгача бирор аппарат ҳали Қуёшнинг ўзига етиб бормаган эди. Марказий юлдузимизга шу чоққача энг яқин борган «Helios» аппарати ҳам 44 миллион км масофагача яқинлаша олган, холос. Бу Меркурий сайёрасининг Қуёшга энг яқин борадиган масофасидан атиги 2 миллион км ичкари бўлиб, ўша яқинлашув ҳам 1970 йилларда амалга оширилган.\nЮқоридаги каби техник муаммоларни ҳал қилиш учун мутахассислар бир неча йиллар изланиш олиб борган ва Қуёшга томон учириладиган аппаратнинг иссиқликдан ҳимоя тизимини энг кам иссиқлик ўтказувчанликка эга материаллар билан қоплаш орқали муаммони ҳал қилишга уринган. Хусусан, углерод-углерод матрицаси орасига жойлаштирилган углерод кўпиги билан қопланган иссиқликдан ҳимоя қалқони бу муаммога жуда яхши ечим бўлиб хизмат қилиши аниқланган эди.\nХуллас, шу сингари замонавий технологик ечимларни қўллаш орқали NASA 2018 йили тарихда илк бора Қуёшнинг ўзига бевосита кириб борадиган аппаратни юлдузимиз томон учирганди. Аппаратга «Parker Solar Probe» деб ном берилиб, у ўша пайтда 91 ёшда бўлган астрофизик олим Южин Паркер шарафига аталган. Бу NASA тарихидаги ноёб ҳодиса ҳам бўлган эди. Чунки ўшанда NASA илк бора космик аппаратни ҳали ўзи ҳаёт бўлган олим шарафига номлаган.\n«Parker» зонди 2018 йилнинг 12 август куни Қуёш томон йўлга чиққан. Зонд ўша йилнинг ноябрь ойида Қуёшнинг «шахсий» ҳудудига етиб борган. 7 йилга мўлжалланган ушбу дастурда зонд Қуёш атрофини жами 24 марта айланиб чиқиши кўзда тутилган ва 7 бора Венера гравитация майдони орқали гравитацион манёвр қилиб, ўз тезланишини янада ошириб бориши режалаштирилган. Охир-оқибатда, «Parker» зонди қарийб 200 км / сония тезликка эришиши мақсад қилинган. Шу тариқа, «Parker» ҳар сафар Қуёшга яна ва яна яқинлашиб бориб, энг яқин бориш масофасида юлдуз сиртидан атиги 6,1 миллион км узоқликда кузатув олиб бориши режалаштирилган. Дастурга мувофиқ, «Parker» жами 26 бора Қуёшга яқин бориши керак.\nЗонд учирилгандан буён ўтган 3 йил мобайнида у 7 бора Қуёш яқинига максимал бориб улгурди ва қимматли астрофизик маълумотларни Ерга узатди. Саккизинчи бора эса «Parker» 2021 йилнинг 28 апрель санасида, Тошкент вақти билан соат 14:33 да Қуёшнинг «шахсий ҳудуди»га кириб борган ва мутахассисларнинг қайд этишича, ушбу саккизинчи яқинлашув инсоният учун тарихий аҳамият касб этган.\nСабаби, ўшанда «Parker» цивилизациямиз тарихида биринчи бора Қуёшнинг ичкарисига киришга муваффақ бўлган аппаратга айланди. Яъни, чўчимай айтиш мумкинки, инсоният энди Қуёшга ҳам етиб борди! Бу ҳақда NASA мутахассислари ҳам катта ҳаяжон билан баёнот берган, қолаверса, «Physical Review Letter» журналида мазкур тарихий ҳодисага бағишлаб алоҳида мақола ҳам чиққан. Шубҳасиз, ушбу натижа 2021 йилнинг астрофизика тарихида ўчмас из қолдиришини кафолатлайди.\n«Parker» умумий ҳисобда 5 соат мобайнида Қуёш тожи ичкарисида бўлган. Ушбу «шўнғиш» яна шундай қизиқ бир маълумотни тақдим этди. Маълум бўлишича, Қуёшнинг «шахсий ҳудуди» ва сайёралараро фазонинг шартли чегараси деб ҳисобланувчи Алфвен чегараси бир текис юзали эмас, балки тўлқинсимон структурага эга экан. Шу туфайли ҳам «Parker» зондидаги приборлар Қуёш тожига бир неча марта кириб-чиқиш ҳолатини қайд этган.\nҚолаверса, Алфвен чегарасининг ўзи ҳам Қуёшга олимлар ўйлагандек яқин жойлашмаган экан. Авваллари бу чегара Қуёш сиртидан 10–20 Қуёш радиуси масофасида бўлса керак, деб қаралар эди. «Parker» эса бу чегарани кесиб ўтган нуқтада Қуёшдан 19,7 радиус масофада бўлган ва ичкарига 18,4 Қуёш радиуси масофасигача кириб-чиққан. Ичкарида зонднинг асбоблари маҳаллий магнит майдони кучланганлигининг кескин ортишини ва зарядланган зарралар зичлигининг камайишини қайд этди. Чегарадан ташқарида зарядланган зарралар оқими Қуёшдан келиши кузатилган бўлса (бу табиий, албатта), тож ичида эса аксинча — оқим Қуёшнинг ўзи тарафига йўналган бўлар экан.\n«Parker Solar Probe» зонди\n«Parker» 2024 йилгача фаолият кўрсатиши режа қилинган ва юқорида ҳам айтилганидек, у максимал яқинлашув нуқтасида Қуёшга 6,1 миллион км гача кириб бориши кутилмоқда. Ушбу миссия орқали астрономлар юлдузимизнинг ҳозиргача биздан пинҳон турган кўплаб сирларини билиб олишлари кутилмоқда.\nШу тариқа, 2021 йилда ва ниҳоят, инсоният «қўли» Қуёшга ҳам етиб борди. Астрофизик олим Южин Паркер эса 94 ёшида ушбу муҳим тарихий ҳодисанинг жонли гувоҳига айланди. Тарихий натижа билан бутун илм аҳлини табриклаймиз.


Карзай Абдуллоҳни танқид қилди\n14 май 2021, Тошкент вақти: 05:18\nАфғонистон президенти Ҳамид Карзай президент сайлови бўйича рақиби Абдуллоҳ Абдуллоҳнинг сайлов комиссияси ва бир қатор вазирларни истеъфо беришга чақирганини қоралади.\nКарзайга кўра, истеъфога чиқишга даъват қилинаётганлар "ҳеч қандай ғайриқонуний иш қилганлари йўқ".\nДоктор Абдуллоҳ сайлов комиссияси раиси, президентнинг собиқ маслаҳатчиси Азизуллоҳ Лодинни истеъфо беришга чақирар экан, у "ишончни оқламади", вазирлар эса, давлат аппарати ва бюджет маблағларини Карзайни қайта сайлаттириб олишга сарфладилар, деди.\nАфғонистон президенти сайловининг иккинчи босқичи 7 ноябр куни бўлиб ўтади.\nСайловнинг 20 августда бўлиб ўтган биринчи босқичида жорий президент Ҳамид Карзай фойдасига қонунбузарликларга йўл қўйилган эди.


Жаҳон банки Ўзбекистон ЯИМ ўсиши бўйича прогнозини 1,6 фоиздан 1,5 фоизгача пасайтирди. Шу билан бирга, мамлакат минтақада иқтисодиёти ўсишда давом этадиган ягона давлат бўлиб қолади.\nТОШКЕНТ, 9 июн - Sputnik. Жаҳон банкининг янги ҳисоботида 2020 йилда Ўзбекистон ялпи ички маҳсулотининг ўсиши бўйича прогнози 1,6 фоиздан 1,5 фоизгача пасайтирилди.\nШу билан бирга, Ўзбекистон Европа ва Марказий Осиё мамлакатлари орасида иқтисодиёти ўсишда давом этадиган ягона мамлакатдир. Бошқа мамлакатларнинг, Туркманистондан ташқари, ялпи ички маҳсулоти салбий томонга ўзгаради: уларнинг ялпи ички маҳсулоти аввалги даражада сақланиб қолади. 2021 йилда Жаҳон банки Ўзбекистон ялпи ички маҳсулотининг 6,6 фоизга ўсишини прогноз қилмоқда.\n“COVID-19 пандемияси хом ашё маҳсулотлари нархининг тушиб кетиши, глобал ва минтақавий қиймат занжирида узилишлар пайдо бўлишига олиб келгани Европа ва Марказий Осиё мамлакатларига салбий таъсир кўрсатди. Минтақа мамлакатларида коронавирус тарқалишининг кенгайиши ички талабнинг қисқаришини кучайтирди, таъминотдаги узилишларни чуқурлаштирди ва иқтисодий фаолиятнинг катта қисми тўхташига олиб келди”, - дейилади ҳисоботда.\nВалюталарнинг нисбий заифлиги қарз харажатлари ошишига ва экспортнинг кескин пасайиши тўловлар балансидаги зўриқиш кучайишига олиб келди.\nУшбу инқирозга жавобан, минтақадаги кўплаб мамлакатларнинг марказий банклари пул-кредит тизимини қўллаб-қувватламоқда, ҳукуматлар ўз мамлакатларининг валюталарини барқарорлаштириш ва ўзгарувчанликни камайтириш мақсадида валюта бозорларига кириб бормоқда.\nИқтисодий фаолият учун оқибатлар ўта ноаниқлик билан тавсифланади ва пандемия кучайиши шароити ва ишбилармонликдаги пасайиш чуқурлашишида янада жиддийроқ тус олиши мумкин.


Ёрқин ёш галактикага Криштиану Роналду номи берилди\n21:20 / 17.06.2015\nНуэва де Лиссабон университети ходими Дэвид Собрал қўл остидаги олимлар халқаро жамоаси янги галактикани кашф қилиб, унга футболчи Криштиану Роналду шарафига CR7 номини беришди. Бу ҳақда A Bola нашри хабар бермоқда.\nАстрофизикларнинг таъкидлашича, аниқланган галактика ёш юлдузлар тизимида инсоният томонидан топилган энг ёрқин галактика ҳисобланмоқда. У Коинотнинг ёши 800 млн йил бўлганда шаклланган ва бундай ёшдаги исталган юлдузлар тўдасидан уч маротаба ёрқинроқдир.\nГалактика кўринадиган диапозоннинг ўзидаёқ Қуёшдан триллион маротаба ёрқинроқ нур таратишини кўриш мумкин.\nАстрономларнинг таъкидлашларича, CR7 типидаги ёш галактикалар водород ва гелийдан ташкил топган улкан ўлчамлардаги юлдузлардан иборат бўладилар. Мутахассисларнинг прогнозларига кўра, бундай қуёшлар қисқа вақт давомида мавжуд бўлган бўлиши керак, шунинг учун астрономлар уларни ҳозирги пайтда кўролмасдилар.


Кремль услубидаги карантин: Путинни коронавирусдан ҳимоя қилиш учун қандай чоралар кўрилди?\n12:27 / 09.04.2021\nКоронавирус пандемияси бошланганидан буён Россия президенти Владимир Путинни ҳимоя қилиш бўйича кенг кўламли чоралар кўрилди. Хўш, Кремль услубидаги карантин харажатлари миқдори қанчани ташкил этади? BBC рус хизмати журналистлари ушбу масалада суриштирув ўтказди.\nФото: ALEXEI DRUZHININ\_TASS VIA GETTY IMAGES\nУчувчилар, шифокорлар, Путиннинг меҳмонлари ва ҳайдовчилари карантинга олинган\nҚайд этилишича, сўнгги бир йил ичида юзлаб одамлар Путин билан яқин алоқада бўлишдан олдин ўзини иҳоталаши талаб этилган. Баъзи одамлар эса Путин билан яқин алоқада бўладиганлар билан учрашганлари учун ўзларини изоляцияда сақлаши керак эди.\n2020 йил 25 март куни Путин 1 апрелдан «ишланмайдиган ҳафта» бошланишини эълон қилади ва кўп ўтмай тўлиқ локдаун бошланади.\nШундай қилиб, Россия авиакомпаниясининг Путинга хизмат кўрсатувчи махсус гуруҳидаги 60 нафар шахс ва ҳукуматнинг юқори лавозимдаги мулозимлари 2020 йил 26 март куни Москва яқинидаги меҳмонхонада карантинга олинади.\nЎшандан бери юзлаб учувчилар, шифокорлар, Путиннинг меҳмонлари, ҳайдовчилари ва бошқа ходимлар президентни коронавирусдан ҳимоя қилиш учун Россиядаги ўнлаб меҳмонхоналарда карантинга олинган.\nЯқинда Путин Россияда ишлаб чиқилган вакцина билан эмланди, аммо у қайси вакцина эканлиги ошкор қилинмади. Карантин меҳмонхоналарини жорий этиш амалиётини кейинги йилга қадар давом эттириш кутилмоқда.\nДавлат бюджетидан қанча сарфланмоқда?\nBBC рус хизмати ҳисоб-китобларига кўра, президент идорасининг муносиб ишлаши учун масъул бўлган Россия Федерацияси президенти администрацияси пандемияга қарши курашиш учун давлат бюджетидан 84 миллион доллар олган.\nШунингдек, Кремлнинг карантин дастури учун камида 12та меҳмонхонадан фойдаланилаётгани аниқланди.\nУшбу меҳмонхоналар Москвада, аннексия қилинган Қримда, 2014 йилги Олимпиада бўлиб ўтган ва Путиннинг севимли дам олиш масканларидан бири бўлмиш Сочи шаҳри яқинида жойлашган.\nРўйхатда хусусий меҳмонхоналарнинг йўқлиги ва барча меҳмонхоналар Россия Федерацияси президенти администрациясига қарашли экани таъкидланди.\nБаъзи меҳмонхоналар 2022 йилнинг мартига қадар брон қилинган.\nМеҳмонхоналарда қолаётганларнинг аксари Россия авиакомпанияси экипажидир.\nЖамоа Путин, бош вазир Михаил Мишустин ва бошқа саккиз нафар вазирга хизмат кўрсатади.\nПарад олдидан 200 киши карантинга олинган\nBBC рус хизмати Путин ўтган йилнинг кўп қисмини Сочидаги уйида ўтказганини аниқлади.\nВазиятга яқин бўлган яна бир манбанинг таъкидлашича, Сочида ўнлаб учувчилар ва авиакомпания ходимлари карантинда қолган.\n2020 йил 9 майдан 24 июнга кўчирилган Иккинчи жаҳон урушидаги ғалабани нишонлаш мақсадида ўтказилган ҳарбий парадда фахрийлар, таниқли шахслар Путин билан қўл бериб кўришганди.\nBloomberg хабарига кўра, Путин билан яқин алоқада бўлишдан олдин 200 киши, шу жумладан, 80-90 ёшли фахрийлар тадбирдан икки ҳафта олдин карантинга олинган.\nКремль матбуот котиби Дмитрий Песков ҳам маросим олдидан бир гуруҳ фахрийларнинг жуда яхши шароитларда карантинга кирганини тасдиқлаган ва бу тадбир фахрийларнинг саломатлиги ва хавфсизлиги учун қилинганини таъкидлаганди.\nШунингдек, ТАСС ва РИА Новости давлат ахборот агентликлари 20 нафарга яқин журналист ҳам Москвадаги меҳмонхонада карантинга олинганини хабар қилганди.\nЖурналистлар бир кишилик хоналарда қолишган, бир-бирлари билан юзма-юз мулоқот қила олишмаган; чекишлари, спиртли ичимлик ичишларига рухсат берилмаган, ташқаридан келган пакетлар дезинфекция қилинган, кунда уч маҳал хоналарининг эшиги олдида қолдирилган идишларда овқатланишган. Журналистлар билан юзма-юз алоқада бўлганларнинг барчаси шахсий ҳимоя кийимида бўлган.\nПутин билан учрашувдан олдин маҳаллий сиёсатчилар ҳам изоляцияда бўлгани ҳақидаги хабарлар тарқалган.\nШунингдек, Путиннинг ташрифи чоғида Саров шаҳрида унинг коронавирусга чалинишининг олдини олиш мақсадида Нижний Новгород области ҳокимияти томонидан 13 минг доллар сарфлангани ҳақида хабар берилган.\nBBC рус хизмати Саров расмийларидан 20 киши фахрийлар учун қурилган меҳмонхонада турганини аниқлади. Путинни ҳимоя қилиш чора-тадбирлари ва унга қилинган харажатлар тўғрисида сўралган бўлса-да, Кремль вакили Дмитрий Песков ушбу саволларга жавоб бермаган.\n17:03 / 07.05.2021\nШавкат Мирзиёев Владимир Путин билан телефонда гаплашди\nМосквада Раҳмон ва Путин Қирғизистон билан боғлиқ вазиятни муҳокама қилади\nАҚШнинг Москвадаги элчихонаси виза беришни тўхтатади